Odluka o otvaranju privremenog objekta za smeštaj i lečenje - virus korona\nODLUKA O OTVARANJU PRIVREMENOG OBJEKTA ZA SMEŠTAJ I LEČENJE LICA OBOLELIH OD ZARAZNE BOLESTI COVID-19 IZAZVANE VIRUSOM SARS-COV-2 - "ŠTARK ARENA"\n("Sl. glasnik RS", br. 97/2020)\n1. Za vreme trajanja epidemije zarazne bolesti COVID-19 izazvane virusom SARS-CoV-2, a radi efikasnog sprečavanja i suzbijanja epidemije i lečenja obolelih u Republici Srbiji, otvara se privremeni objekat za smeštaj i lečenje obolelih od zarazne bolesti COVID-19 izazvane virusom SARS-CoV-2 - "Štark arena" (u daljem tekstu: privremena bolnica), kao deo vojnozdravstvenog sistema kojim upravlja Ministarstvo odbrane.\n6. Ishranu pacijenata u privremenoj bolnici obezbeđuje ustanova za smeštaj i ishranu studenata Studentski centar "Beograd".\n7. Dezinfekciju privremene bolnice obavlja Zavod za biocide i medicinsku ekologiju, Beograd, a redovno održavanje higijene objekta obezbeđuje Uprava za zajedničke poslove republičkih organa.\n8. Odlaganje medicinskog otpada, odnošenje smeća i druge komunalne usluge obezbeđuje grad Beograd.\n9. Koordinatora - rukovodioca privremene bolnice i koordinatora poslova zdravstvene zaštite sa državnim organima i pravnim subjektima angažovanim za potrebe privremene bolnice određuje ministar odbrane.\n10. Ova odluka stupa na snagu danom objavljivanja u "Službenom glasniku Republike Srbije".


U OVOM SELU ŽIVE SAMO MILIONERI: Ovde su se svi obogatili preko noći na potpuno NEVEROVATAN način! (VIDEO)\nIpak, ne može se poreći da su meštani Kerezales del Kondada imali sreće, jer je jedina njihova „zasluga“ što su zemljaci sa milijarderom koji nije zaboravio svoje korene.\nNjen ujak je bio vlasnik kompanije Grupo Modelo i 1949. godine je pozvao mladi bračni par da se preseli u Meksiko, gde je tada 32-godišnjeg Fernandeza zaposlio da radi u skladištu.\nGodinama je gradio karijeru, pa je 1971. postao direktor kompanije čije će pivo postati ne samo najpopularnije u Meksiku, već i ogromni izvozni fenomen. Izvozili su ga i u njegovu rodnu Španiju, pod imenom Koronita. Korona Ekstra je danas drugo najčešće uvoženo pivo u Americi s godišnjom prodajom od skoro 700 miliona dolara.\n– Niko od nas nije imao novca. Ne znam šta bi se desilo da nije bilo Antonina – kaže Maksimino Sančez, vlasnik jedinog bara u selu.


Novoli - Finske Lekcije\nFinske Lekcije Pasi Sahlberg\n“Finske lekcije” su objavljene 2011. i nedugo nakon toga knjiga je postala bestseler, što je redak slučaj kada je u pitanju knjiga o obrazovanju, školskom sistemu i mogućnostima i putevima reforme obrazovanja. Pasi Sahlberg je analitičar i istraživač, ujedno odličan pisac. Obraća se ne samo akademskoj javnosti, uskom krugu ljudi koji se bavi obrazovanjem, nego i roditeljima i deci, ali pre svega prosvetnim radnicima zato što smatra da je učiteljska profesija minimizirana, a u uzdizanju nastavničkog zvanja u jedan od najpoželjnijih u društvu leži jedan od najvažnijih elemenata uspešne obrazovne reforme.\nU mnogim delovima sveta sistemi javnog obrazovanja su u krizi. Sjedinjene Države, Engleska, Švedska, Norveška i Francuska, da spomenemo samo neke, među državama su u kojima se javno obrazovanje suočava s rasprostranjenim neuspehom da se svoj deci pruže primerene mogućnosti učenja. Neretko se primenjuju stroga rešenja: strožiji nadzor nad školama, veća odgovornost za uspeh učenika, otpuštanje loših nastavnika i zatvaranje problematičnih škola neke su od mera za spasavanje neuspelih vaspitno-obrazovnih ustanova. Ova knjiga ne zagovara više takmičenja, više podataka, raspuštanje sindikata nastavnika, otvaranje dodatnih ugovornih škola ili primena korporativnih modela upravljanja vaspitno-obrazovnim sistemom mogu povoljno razrešiti ovakvu krizu-upravo suprotno. Glavna poruka ove knjige je da postoji drugi način unapređenja vaspitno-obrazovnog sistema. On uključuje usavrašavanje nastavnika, ograničavanje testiranja učenika na nužan minimum, uvažavanje odgovornosti i poverenja više nego obaveza za postizanje uspeha te prepuštanje upravljanja na nivou škola i lokalnih zajednica obrazovnim stručnjacima. To su uobičajene teme kad je reč o obrazovnoj politici u nekim od zemalja u kojima se postiže visok školski uspeh, među kojima je i Finska, u programu PISA Organizacije za ekonomsku saradnju i razvoj za 2009. (OECD 2010,b,2010.c). U poglavljima u ovoj knjizi navodi se pet razloga zbog kojih je Finska zanimljiv i relevantan izvor ideja za zemlje koje žele da poboljšaju vaspitno-obrazovne sisteme.\nPriča o Finskoj pokazuje da je, uz adekvatnu stretgiju, moguće pronaći sopstveni put, uspešan i dugoročan…ukoliko to zaista želimo.\nPasi Sahlberg je na početku svoje karijere radio kao školski profesor, a zatim kao savetnik.Od 2003. angažovan pri Svetskoj banci na poslovima nalitičkog rada obrazovnih projekata u Evropi i Centralnoj Aziji. Trenutno je Generalni direktor centra za međunarodnu mobilnost i saradnju u Helsinkiju pri Ministarstvu obrazovanja i kulture Republike Finske. Knjiga “Finske lekcije” nagrađena je Grevmejer priznanjem, Finskom obrazovnom nagradom i Apton Sinkler nagradom. Kako sam kaže “najveći neprijatelj radoznalosti je standardizacija”, tako da se tim motom služio u svim reformama koje je sprovodio.


Direktor preduzeća "Voda" Bojan Marjanović izjavio je da će izvor biti van upotrebe sve dok ne bude utvrđeno da je voda hemijski i bakterološki ispravna.\nU vodi iz izvorišta "Jama" sa koga se snabdeva naselje Kolona i još neki delovi opštine Petrovo pronađene su nedozvoljene količine žive, pa je stanovništvo upozoreno da vodu do daljeg ne koristi za piće.\nNakon rezultata analize uzorka vode uzetog u Osnovnoj školi "Vuk Karadžić" u Petrovu, koje je objavila Agencija za bezbednost hrane Bosne i Hercegovine, načelnik opštine Petrovo Ozren Petković saopštio je da je u delu vodovoda kojim se stanovnici ove opštine snabdevaju vodom za piće utvrđeno prisustvo žive koje je 20 puta veće od maksimalno dozvoljene.\nPetković je upozorio da voda do daljeg nije za piće i obavestio nadležne institucije o ovom problemu da bi se što hitnije sprovele mere radi zaštite zdravlja stanovništva.\nU saopštenju Agencije za bezbednost hrane BiH, koje je juče dostavljeno opštini Petrovo, navodi se da je laboratorijskom analizom uzorka vode uzetog u Osnovnoj školi "Vuk Karadžić" utvrđena neusklađenost sa Pravilnikom o zdravstvenoj ispravnosti vode za piće zbog prisustva žive u vrednosti od 20 mikrograma po litru, što prelazi maksimalno dozvoljenu količinu od jednog mikrograma po litru.\nU Petrovu uhapšen pešak sa 2,64 promila alkohola u krvi\nUhapšen pešak sa 2.43 promila alkohola u krvi\nGubi joj se trag od 12. decembra: Nastavlja se potraga za nestalom ženom iz Petrova


Posle dvadeset godina | Ekspres.net\nDvadeset godina prošlo je od kako je onaj ko je „jedini smeo da vas pogleda u oči“ na izborima pobedio onoga ko je uveravao da „niko ne sme da vas bije“. Vojislav Koštunica osvojio je 24. septembra 2000. godine gotovo 650.000 glasova više od Slobodana Miloševića na izborima za predsednika SR Jugoslavije.\nTo je, doduše, potvrđeno, tek nekih desetak dana kasnije, posle petooktobarskih demonstracija, kojima su, praktično poništene odluke, prvo Savezne izborne komisije da se ide u drugi krug izbora (jer Koštunica nije osvojio više od 50 odsto glasova), a potom i Saveznog ustavnog suda da se celokupno glasanje ponavlja (zbog nepravilnosti).\nPovezane vesti - Samo da nas on i ona nisu branili\nI jedan i drugi danas su deo prošlosti. Milošević i bukvalno, jer od marta 2006. godine počiva pod lipom u dvorištu porodične kuće u Požarevcu. Dvadeset godina od njegovog silaska sa vlasti, Srbija se i dalje bori kako da reši neke od problema koji su kulminirali tokom Miloševićeve vladavine.\nKoštunica je, pak, deo političke prošlosti postao onog dana kada je maja 2008. godine sa pozicije premijera Srbije „vratio mandat narodu“, da bi taj status potvrdio šest godina kasnije, podnevši ostavku na mestu predsednika DSS, nakon što njegova stranka nije prešla cenzus na izborima.\nI dalje se mnogi pitaju šta bi se dogodilo da Milošević početkom jula 2000. godine nije izveo neočekivani politički manevar i odlučio da promeni izborna pravila, čime je praktično sam sebi skratio mandat na mestu šefa SRJ za gotovo dve godine. Izbor predsednika države je ustavnim amandmanima iz parlamenta prebacio direktno u ruke građana. Istovremeno je promenio i zakon tako da se i poslanici u Veću republika Savezne skupštine biraju neposredno, na izborima.\nPovezane vesti - INTERVJU OBREN JOKSIMOVIĆ: Koštunica je izručio Miloševića u Hag\nPitao se, verovatno, i sam Milošević kasnije šta bi bilo da nije poslušao one iz njegovog okruženja, a koji su bili bliski njegovoj supruzi Miri Marković, što su ga uveravali da će na direktnim izborima oduvati bilo kog protivkandidata opozicije.\nPitanje je, naravno, i šta bi bilo da su druge dve tadašnje jake stranke kao kandidate isturile svoje najjače ljude – Vuka Draškovića (SPO) i Vojislava Šešelja (SRS), a ne njihove rezerve – Vojislava Mihailovića (SPO) i Tomislava Nikolića (SRS).\nParadoksalno, ali i tada vladajuća stranka u Crnoj Gori, Demokratska partija socijalista, iako je bila oštar kritičar Miloševića, bojkotom saveznih izbora išla je naruku upravo Miloševiću. Jer, sa njihovim glasovima, poraz Miloševića na predsedničkim, odnosno SPS i JUL na parlamentarnim izborima, bio bi još manje neizvestan.\nSimbolično, Milošević je na izborima poražen samo dan posle 13. godišnjice čuvene Osme sednice Centralnog komiteta Saveza komunista Srbije. Na njoj je, praktično, Milošević politički ubio svog mentora Ivana Stambolića, čoveka kojeg su potom, samo mesec dana pred izbore 2000. i fizički likvidirali, pretpostavlja se po nalogu Miloševića.\nLoše vesti sa birališta Milošević nije dočekao sa svojim partijskim drugovima. To veče bio je okružen partijskim drugovima njegove supruge u sedištu Jugoslovenske levice. A oni su mu se potom „odužili“ tako što gotovo niko od njih, uz par izuzetaka, nije bio pored njega u noći kada su ga 1. aprila 2001. godine hapsili.\nslobodan milošević peti oktobar Ivan Stambolić Vojislav Koštunica Osma sednica Mirjana Marković jugoslovenska levica


SEEbiz.eu / RS / Pošta Srbije najavljuje ulazak u fiksnu telefoniju\nPošta Srbije Milan Krkobabić fiksna telefonija internet Telekom Srbija\nDatum objave: 12.06.2015. - 14:07:44\nBEOGRAD - Direktor JP "Pošta Srbije" Milan Krkokabić najavio je danas da očekuje da će od jeseni to preduzeće uvesti usluge fiksne telefonije i ponuditi objedinjeni paket usluga koji će činiti fiksna telefonija, kablovska televizija i internet.\n"Uskoro ćemo moći da ponudimo objedinjeni paket usluga po ceni koja je neuporedivo pristupačija od bilo kog operatera u Srbiji. Naša prednost je pokrivenost celokupne teritorije Srbije", rekao je Krkobabić i dodao da je Pošta za tu uslugu fiksne telefonije već podnela potrebne zahteve.\nOn je podsetio da je to preduzeće i ranije pružalo usluge fiksne telefonije, koje su, dodao je, 1997. godine izdvojene u Telekom Srbije.\nDirektor Pošta Srbije je novinarima nakon što je ispratio novih 219 poštanska vozila na put širom Srbije rekao da građani imaju poverenje u "Poštu Srbije" i da će to preduzeće nastojati da realizuje nova tehnološka rešenja i primeni ih.\n"Upravo investiranje u IT tehnologiju je ključ. Kompanija mora da raste i razvija se, pre svega u tehnološkom smislu. Nastavljamo ulaganje u informacione tehnologije, i kao jedan od ključnih sektora za savremene pošte u svetu", rekao je Krkobabić.\nOn je dodao da očekuje da će Pošta od jeseni imati objedinjeni paket usluga odnosno "paket kanala koje nema niko po najnižoj mogućoj ceni".\n"Mislim da cenovno možemo da idemo i malo dole", rekao je Krkobabić i dodao da se teško možete izboriti sa konkurencijom ako ona nudi tri stvari ođednom, a vi samo jednu.\n"Ali, ako istovremeno odradite nekoliko stvari, a u ovom paketu imaćemo fiksnu telefoniju, internet i kablovski sistem, a cena je pristupačnija, nema razloga da ne budemo cenovno bolji i bićemo", rekao je Krkobabić.\nOn je napomenuo da je prošle godine Pošta imala investicuju od 46 miliona evra iz sopstvenih sredstvava, da to preduzeće posluje bez gubitaka i da redovno isplaćuje plate za 15.000 zaposlenih, koje su, kako je kazao, pristojne.\n"To pokauzjuje da javna preduzeća mogu da daju dobar rezultat i da javna preduzeća mogu da se srede", kazao je Krkobabić.\nDirektor "Pošta Srbije" rekao je da je za prva tri meseca ove godine to preduzeće ostvarilo neto dobit od osam miliona evra, a prošle godine u istom periodu ta dobit je iznosila 5, 8 miliona.\n"Ovim tempom prelazimo sigurno 30 miliona evra na godišnjem nivou", rekao je Krkobabić.\nNaglasio je i da će to JP nastaviti sa ulaganjem u IT sektor, kao i razvojem sektora finansijskih usluga, te da će brlo brzo početi da obavlja i menjačke poslove.\n"Vrlo brzo otvaramo menjačnice, to smo i nekada radili, a uvode se i poslovi posredovanja u osiguranju", rekao je Krkobabić.\nŠto se tiče sektora finansjijskih usluga on je dodao da je to segment usluga gde ce Pošta sa promenom zakonskih rešenja o obavljanju platnog prometa od jeseni biti u prvom planu.\nOn je naveo da se poslovne banke polako, ali sigino povlače iz onih delova Srbije gde nemaju interes da posluju, i da u 16 opština nema nijedne poslovne banke, a da je Pošta prisutna u svakoj opštini u Srbiji.\nKako je kazao,"broj finansijskih transakcija je impresivan", i u poštama ih je četiri puta više dnevno u odnosu na to koliko ih je u svim poslovnim bankama zajedno.


Bačena ručna bomba ispred stana načelnika barske policije\nVršilac dužnosti vrhovnog državnog tužioca Veselin Vučković kazao je da je u toku izviđaj napada ne šefa barske policije, i da detalje ne može saopštiti\n339 pregleda\t84 komentar(a)\n23.12.2013. 20:47h Ažurirano: 23.12.2013. 20:47h\nPolicija traga za dvojicom nepoznatih napadača koji su jutros oko 4 sata aktivirali ručnu bombu ispred stana načelnika barske policije Miloša Radulovića.\nIz Uprave policije "Vijestima" je nezvanično rečeno da u eksploziji nema povrijeđenih, ali da je pričinjena veća materijalna šteta.\nVršilac dužnosti vrhovnog državnog tužioca Veselin Vučković kazao je da je u toku izviđaj napada ne šefa barske policije, i da detalje ne može saopštiti.\nVučković je dodao da su tokom uviđaja izuzeti tragovi, koji su poslati na vještačenje u Forenzički centar.\n"Za sada je sigurno da se radi o krivičnom djelu ugrožavanje sigurnosti, a utvrdiće se da li postoji elemenata još nekog krivičnog djela", kazao je Vučković.\nUpitan da li je ovaj napad povezan sa prethodnim napadima na Radulovića i da li je utvrđena pozadina prethodnih, Vučković je kazao da to ne može reći, jer su “postupci tek u pčetnoj fazi”.\nPrema informacijana "Vijesti", kamera koja se nalazi u ulazu zgrade, snimila je dva lica sa kapuljačama, koji su oko 3 sata iza ponoći ušli u zgradu i aktivirali bombu.\nZgrada u kojoj stanuje šef barske policije\n"Za sada nepoznato lice, na čijem identifikovanju se intenzivno radi, je danas oko 03,30 časova, ispred ulaznih vrata stana načelnika CB Bar, koji se nalazi u stambenoj zgradi u Bloku IX u Podgorici, aktiviralo eksplozivnu napravnu – najvjerovatnije ručnu bombu M 75. Od dejstva eksplozije nastala su oštećenja na ulaznim vratima i u hodniku stana Radulovića, kao i oštećenja na ulaznim vratima dva stana koji se nalaze na istom spratu.\nOdmah po obavještenju o događaju, na lice mjesta je upućena policijska patrola. Izvršen je uviđaj tokom kojeg su izuzeti predmeti i tragovi koji će se vještačiti u Forenzičkom centru", saopšteno je iz Uprave policije.\nPolicijski službenici, kako se navodi u saopštenju, preduzimaju i druge koordinirane operativne aktivnosti na terenu u cilju potpunog rasvjetljavanja ovog krivičnog djela.\nNepoznate osobe su i početkom juna rano ujutro bacile dinamit ispred zgrade u Bloku 9 u Podgorici, u kojoj živi Radulović.\nKonjević i Stojanović osudili napad\nMinistar unutrašnjih poslova Raško Konjević i direktor Uprave policije Slavko Stojanović najoštrije su osudio podmetanje eksplozivne naprave ispred stana Miloša Radulovića, navodeći da je to napad na sve pripadnike tog resora, i u konačnom, na državu.\nIz Ministarstva unutrašnjih poslova je saopšteno da je Konjević o tom događaju razgovarao sa direktorom policije Slavkom Stojanovićem i saopštio, kako se navodi, da je očekivanje i javnosti da ovaj svirepi akt mora biti rasvijetljen.\nU eksploziji nije bilo povrijeđenih\n"Napad na načelnika CB Bar je napad na sve pripadnike Ministarstva i u konačnom napad na državu. Sada, prevashodno CB Podgorica i Sektor kriminalističke policije moraju pokazati snagu i u saradnji sa drugim nadležnim organima otkriti i procesuirati počinioce", navodi se u saopštenju.\nStojanović je naveo da je "svaki napad na policijskog službenika ujedno i napad na Upravu policije Ministarstva unutrašnjih poslova, kao dijela bezbjednosnog sistema".\nSlužbenici CB Podgorica će, kako je dodao, uz podršku kolega iz drugih policijskih struktura i u intenzivnoj saradnji sa Tužilaštvom, preduzeti sve potrebne zakonom propisane mjere i radnje u cilju potpunog rasvjetljavanja ovog krivičnog djela.\nUgrožene vitalne funkcije policije\nBombaški napadi na policijskog starješinu Miloša Radulovića kompletnoj javnosti šalju poruku da su ugrožene vitalne funkcije policije, smatra Aleksandar Saša Zeković, član Savjeta za građansku kontrolu rada policije.\n"Policija je javni servis čija je primarna uloga da nepristrasno podrži i sprovede zakon. Njena uloga je i održavanje unutrašnje bezbjednosti, prevencija, otkrivanje i procesuiranje kriminala te zaštita života, slobode i imovine.\nJutros rano kontaktiran sam od građana koji žive u istom ulazu u kojem stanuje načelnik Centra bezbjednosti Bar Miloš Radulović. Njegove komšije su zabrinute za njega i njegovu porodicu. Oni su, s pravom, zabrinuti i za svoju sopstvenu bezbjednost", navodi se u dopisu Zekovića.\nOvo što se događa Raduloviću, dodaje on, zaslužuje hitnu društvenu i profesionalnu pažnju.\n"Njegov slučaj zahtijeva efikasnu reakciju države koja se, stiče se ozbiljan utisak, iz određenih razloga odlaže i opstruira. Radulović u policijskog organizaciji važi za čestitog policajca i visokog profesionalca.\nBombaški napadi i pritisci na šefa barske policije se nastavljaju. Očigledno je da se njima šalju dozirane zastrašujuće poruke do trenutka dok kriminalci ne izgube strpljenje. Taj čin značio bi i potpuni poraz države. Suvišno je reći da se država mora spasiti od ocjena da je nemoćna pred kriminalom. Službenici policije su najvidljiviji i najeksponiraniji predstavnici države. Ukoliko oni nisu zaštitićeni, posebno u situacijima kada sprovode osnovne policijske poslove, onda to kreira sliku opšte društvene nesigurnosti".\nUprava policije i Ministarstvo unutrašnjih poslova, osnaženi podrškom građanstva i nadzornih tijela nad radom policije, moraju se, prema riječima Zekovića, prije svega, ozbiljnije nego do sada, postarati da Radulović i njegova porodica budu sigurni.\n"Iza njihove bezbjednosti mora stati država. To će biti izuzetno snažana poruka lokalnoj mafiji i korumpiranim strukturama. Važno je da se Radulović omogući dalji nesmetan profesionalni rad. Konačno, neophodno je otkloniti svaku sumnju da iza svega ovog stoje barske kriminalne strukture i njihovi korumpirani pomagači u osnovnom državnom tužilaštvu".\nMarković: Neophodna hitna reakcija\nPotpredsjednik Vlade i ministar pravde Duško Marković pozvao je policiju i tužilaštvo da što prije pronađu napadače na službenika policije Miloša Radulovića i ostale službenike policije koji su ranije bili meta napada. On je podsjetio da je ovo već treći napad na Radulovića i rekao je da su ovi napadi postali zabrinjavajući.\n"Ako je neko misio da na ovakav način može da se obračuna sa državom u ozbiljnoj je zabludi”.\nNa pitanje da nijedan od napada na Radulovića i ostale zvaničnike nijesu rasvijetljeni, rekao je da se mora hitno reagovati.\n"Očigledno je da ulazimo u fazu sređivanja stanja u zemlji gdje kriminalci imaju sve manje prostora”, rekao je Marković u pauzi okruglog stola o novoj strategiji pravosuđa do 2018. godine.\nMarković je pozvao zaposlene u sektoru bezbjednosti da budu odgovorniji prema svojim obavezama, ali i prema svojoj bezbjednosti.\nDržava i bezbjedonosne strukture da otkriju napadače\nCrna Gora i njene bezbjednosne strukture, Uprava policije i Agencija za nacionalnu bezbjednost, moraju učiniti sve da otkriju počinioce napada na policijskog starješinu Miloša Radulovića, smatraju u Institutu alternativa (IA).“Država mora obezbijediti da se sačuva život svog službenika, ali i dostojanstvo pred pritiscima kriminalnih struktura. Borba protiv organizovanog kriminala podrazumijeva da mnogi službenici Uprave policije i drugih istražnih organa rizikuju svoj život razotkrivajući krivična djela i aktivnosti kriminalnih grupa”, kazao je predsjednik Upravnog odbora IA Stevo Muk. Prema njegovim riječima, činjenica da se radi o drugom napadu u nizu govori, kako smatra, o kontinuiranom pritisku na jednog policijskog službenika. “Ukoliko napadi na policijskog starješinu Miloša Radulovića ostanu nerazotkriveni, to će značiti da smo kao država nemoćni protiv organizovanog kriminala. Zaštitom Radulovića, pronalaženjem i sankcionisanjem njegovih napadača, Uprava policije mora dokazati i javnosti i sopstvenim službenicima da ovakvi napadi ne mogu proći nekažnjeno”, ocijenio je Muk.


Dačić u Dubrovniku: Važno da u regionu postoji dijalog – NovostiDana.rs\nDačić u Dubrovniku: Važno da u regionu postoji dijalog\nPrvi potpresednik Vlade Srbije Ivica Dačić rekao je danas u Dubrovniku da je važno da svi u regionu budu spremni da traže zajedničke interese, da postoji dijalog i da se traži zajednički pogled na budućnost, saopšteno je iz Ministarstva spoljnih poslova.\nDačić je u Dubrovniku juče učestvovao na sastanku ministara spoljnih poslova Procesa saradnje u jugoistočnoj Evropi a danas na Dubrovnik forumu, gde je govorio na uvodnom panelu.\n„Posebno sam naglasio da treba svi u regionu da budemo spremni da tražimo zajedničke interese, da je veoma važno da postoji dijalog, kao i da je veoma potrebno da se traže zajednički pogledi na budućnost, rekao je Dačić o svom nastupu na Dubrovnik forumu.\nSastanci Procesa saradnje u jugoistočnoj Evropi (SEECP) u Dubrovniku označili su završetak jednogodišnjeg hrvatskog predsedavanja, a naredni predsedavajući Procesu saradnje u jugoistočnoj Evropi je Slovenija.\n„Ova dva dana bila su u znaku Procesa saradnje u Jugoistočnoj Evropi kojom je predsedavala Hrvatska“, rekao je Dačić i naveo da su Predsednik Srbije Aleksandar Vučić i on učestvovali, svako u svom segmentu, na jučerašnjim sastancima SEECP-a.\nDolaskom u Dubrovnik, predsednik Aleksandar Vučić i ja smo pokazali da nam je stalo do dobrih odnosa sa Hrvatskom, rekao je Dačić i dodao da je važno definisati koja pitanja su stvar prošlosti, kojim pitanjima treba da se bavimo sada i u budućnosti.\n„Važno je da se dobar trend u našim odnosima, koji je nastao susretom predsednika Vučića sa predsednicom Hrvatske Kolindom Grabar Kitarović, njenim dolaskom na inauguraciju i dolaskom predsednika Vučića u Dubrovnik, da taj trend bude nastavljen i da to iskoristimo za budućnost naših odnosa sa Hrvatskom“, dodao je Dačić.\nDačić koji je i ministar spoljnih poslova Srbije, naglasio je i da je važno je da postoje takv sastanci i dijalog i da se „ostavlja što manje prostora za krizne situacije“.\nŠef srpske diplomatije rekao je i da treba imati u vidu da je EU najpopularnija na Balkanu, upravo zato što se svuda preispituje način funkcionisanja EU.\nOvogodišnji Dubrovnik forum je na temu „Jadransko-mediteranska saradnja i sigurnost u jugoistočnoj Evropi“.


Monpelje ne popušta: Ristić ne može za Srbiju – Navijaci Srbija\nMatović najbliži klupi Partizana za meč protiv Metropolitana\nHome > Fudbal > Monpelje ne popušta: Ristić ne može za Srbiju\nMonpelje ne popušta: Ristić ne može za Srbiju\nVeruju u taboru srpske reprezentacije da će doći na okupljanje svi fudaleri koji su na spisku novog selektora Dragana Stojkovića, ali ni ova akcija ne može da prođe bez problema.\nNajveća neizvesnost vlada oko igrača koji nastupaju u Francuskoj, koji trpe najveći pritisak klubova da odustanu od puta za Beograd.\nA, kako pišu francuski mediji, Monpelje ostaje pri čvrstom stavu da Mihaila Ristića ne pusti na okupljanje reprezentacije Srbije. Portal Frans Blu navodi da ovaj klub ne želi da pusti fudbalere koji su iz zemalja van Evropske unije, a njih su trojica: Mihailo Ristić, Endi Delor (Alžir) i Kigen Doli (Južna Afrika).\nSva tri fudbalska saveza „obaraju ruke“ sa čelnicima Monpeljea, ali u klubu tvrde da neće popustiti. Problem je što bi po povratku sva trojica igrača morala u karantin, a to znači da bi propustili nekoliko bitnih utakmica za klub: sa Anžeom u prvenstvu, Šatobrijanom u Kupu, a moguće i sa Marseljom u prvenstvu Francuske.\nU Fudbalskom savezu Srbije i dalje veruju da će se Ristić, zajedno sa Stefanom Mitrovićem iz Strazbura i Predragom Rajkovićem iz Remsa pojaviti u ponedeljak na okupljanju.\n„Na igračima je da li će da dođu. U razgovru sa njima svi su obećali da će biti na okupljanju bez obzira na karantin. Očekujem, dakle, da budemo kompletni u ponedeljak“, rekao je direktor reprezentacije Stevan Stojanović u četvrtak popodne.\nRasplet se, izgleda, neće znati do kraja vikenda.\nTagged Fudbalska reprezentacija Srbije Mihailo Ristić Monpelje\nAFRIKA: Kralj remija nije izneverio, odigrao je baš kako voli\nBivši premijerligaš overava plasman u finale plej-ofa za Čempionšip


Pretučen aktivista u Nikšiću - Sputnjik Srbija\n20:42 12 April 2021\nPretučen aktivista u Nikšiću\n22:44 26.02.2021 Preuzmite kraći link\nKoalicija „Za budućnost Nikšića“ saopštila je da je jedan njihov aktivista večeras napadnut i pretučen u naselju Dragova Luka.\nIz koalicije navode da je Luku Trebješanina napalo nekoliko za sada nepoznatih lica i da su mu nanete teže telesne povrede, objavile su „Vijesti“, dodajući da je mladić poprskan biber sprejom i udaran šipkama.\nKoalicija „Za budućnost Nikšića“ zahteva da se pronađu odgovorni za ovaj čin i što pre procesuiraju. Takođe tvrde da je njihov aktivista nekoliko noći praćen i veruju da je napad bio isplaniran.\n„Očekujemo da se ovaj slučaj reši do ujutru ili ćemo sami morati da se branimo i da potražimo one koji su ovo uradili. Dok se slučaj ne reši smatraćemo da iza ovoga stoji policija. Pozivamo Zorana Brđanina da se uključi u rešavanje ovog problema i smeni rukovodstvo CB Nikšić, ukoliko tako ne bude branićemo se od nasrtaja onih koji pričaju priču o evropskim vrednostima i evropskom timu“, navodi se u saopštenju.\nKako se dodaje, Trebješanin se nalazi u bolnici, a koalicija je povodom ovog slučaja za sutra zakazala konferenciju za novinare.\nnapad, aktivista, Nikšić\n20:30 „Ikea“ počela gradnju novog šoping-parka u Srbiji: Otvaranje 2022.\n20:26 Crna Gora dobija novog načelnika Generalštaba\n20:20 Moskva upozorava Ankaru: Rusija obustavlja letove za Tursku\n20:19 Protestovalo udruženje firmi koje se bave proslavama, traže pomoć od države\n20:13 Knežević: Krivokapić optužio Abazovića, Leposavića i mene da rušimo Vladu


Ivanić: Ova kriza u BiH će potrajati – Kakanj-X\nZadnja izmjena 20 velj, 2017\nPredsjedavajući Predsjedništva BiH Mladen Ivanić najavio je da će za četvrtak, 23. februar, zakazati vanrednu sjednicu Predsjedništva čija će tema biti da li je BiH za to da se pokrene revizija presude po tužbi protiv Srbije.\nIvanić je rekao da je ovu odluku donio nakon sastanka sa liderima Saveza za promjene, navodeći da je ovo “zadnji pokušaj da se stvari vrate u legalne institucije”, te da se izbjegne paralelizam.\n“Želim da spriječim paralelizam u radu institucija BiH, kao i neustavno djelovanje Izetbegovića. To je moja obaveza kao člana Predsjedništva BiH iz Republike Srpske”, istakao je Ivanić, navodeći da je Izetbegović taj koji se “pokriva” lažnim odlukama, a ne on.\nIvanić je pojasnio da ne želi da se bavi ravizijom presude, nego vanustavnim i vaninstitucionalnim djelovanjem pojedinaca i dijela nevladinog sektora pod kontrolom bošnjačke politike.\n“Paralelne strukture oko Izetbegovića to uporno rade, mimo svih legalnih ovlaštenja i nadležnosti, a to je posebno jasno na primjeru uticaja i pritiska bošnjačkog člana Predsjedništva BiH na ambasadora BiH u Holandiji Mirsadu Čolaković. Ministar vanjskih poslova BiH Igor Crnadak ima pravo na svoj stav i na komunikaciju sa Međunarodnim sudom pravde u Hagu i to niko ne može da mu ospori ili zabrani”, naglasio je Ivanić.\nIvanić je ocijenio da će ova kriza u BiH potrajati.\n“BiH treba da svoje probleme rješeva hladne glave, uvažavajući interese oba entiteta i tri konstitutivna i ravnopravna naroda”, zaključio je Ivanić.\nPredstavnici Saveza za promjene održali su danas u Sarajevu radni sastanak u kabinetu zamjenika predsjedavajućeg Predstavničkog doma Parlamentarne skupštine BiH Mladena Bosića, na kojem je najviše riječi bilo o reviziji presude u predmetu BiH protiv Srbije pred Međunarodnim sudom pravde u Hagu.\nSjednici su, osim Bosića, prisustvovali i predsjedavajući Predsjedništva BiH Mladen Ivanić, ministar vanjske trgovine i ekonomskih odnosa BiH Mirko Šarović, poslanik SDS-a u Predstavničkom domu parlamenta BiH Aleksandra Pandurević, predsjednik SDS-a Vukota Govedarica, predsjednik PDP-a Branislav Borenović, predsjednik NDP-a Dragan Čavić, poslanik NDP-a u Predstavničkom domu Momčilo Novaković i zamjenik ministra civilnih poslova BiH Vojin Mijatović (NDP).


Ovo su najrizičnije zemlje za putovanje u 2021. godini!\nNa osnovu bezbednosnog i zdravstvenog rizika\nDestinacije 12.12.2020. - 13:54h Autor: Stil.kurir.rs / International SOS\nKompanija International SOS, koja se bavi zdravstvenim i bezbednosnim uslugama, objavila je godišnju listu najrizičnijih destinacija za putovanje za 2021. godinu.\nLista se svake godine sastavlja na osnovu bezbednosnih i zdravstvenih rizika, a ove godine posebno je razmatran i rizik od zaraze korona virusom.\nMapa kaže da su najopasnija mesta za posetiti u 2021. godini Libija, Sirija, Irak i Centralnoafrička republika. Kao zemlje sa najvećim bezbednosnim rizikom ocenjene su afričke i zemlje Srednjeg istoka. Među njima najviše se ističu Avganistan, Libija, Irak, Sirija, Mali, Južni Sudan i Somalija.\nSa druge strane, spisak zemalja sa najvećim zdravstvenim rizikom smatraju se Libija, Južni Sudan, Somalija, Venecuela, Sirija, Irak, Avganistan i Jemen. Na neslavnoj listi ove zemlje su završile i zbog političkog i društvenog nasilja, kao i zbog problema u pružanju adekvatne medicinske nege.\nZdravstveni i bezbednosni rizik najmanji je u zemljama Zapada, ali International SOS ističe da bi moglo da dođe do promena na listi usled pandemije korona virusa, čiji se dalji tok ne može tačno predvideti.\nMeđu zemljama sa najnižim bezbednosnim rizikom našla se Skandinavija, kao i Kina, dok je Velika Britanija rangirana kao "zemlja umerenog rizika" kada je reč o epidemiji korona virusa.\nKao zemlje sa najnižim rizikom od zaraze korona virusom rangirani su Novi Zeland, Tanzanija i Nikaragva.\nLista zemalja sa ekstemnim bezbednosnim rizikom:\n(Stil.kurir.rs / International SOS)


Foto: laserob / youtube\nOva mozgalica je poznata i kao japanski test inteligencije. Zadatak je da se svi sa jedne obale reke prebace na drugu pomoću splava, ali pod posebnim uslovima.\nDa biste je rešili, morate da se pridržavate sledećih pravila:\n1) Splav istovremeno može da prenese najviše dve osobe.\n2) Tata ne sme da ostane bez majke u društvu ćerki.\n3) Majka ne sme da ostane u društvu sinova, a da otac nije prisutan.\n4) Lopov ne sme da ostane sam sa bilo kojim članom porodice bez prisutva policajca.\n5) Lopov može da ostane sam na obali, neće pobeći.\n6) Splavom mogu da upravljaju samo policajac, tata i mama.\nPokušajte da rešite zagonetku, a ako vam ne pođe za rukom, pogledajte rešenje u videu:\nOkušajte se i u sledećim zagonetkama\nSamo izrazito inteligentni mogu da reše ovu zagonetku: Ko će sa ove slike umreti?\nNABILDUJTE VIJUGE zagonetkom koja je zaludela internet\nMisteriozna "mlečna kiša" prekrila delove Vašingtona i Oregona\nSupstanca opisana kao “nešto belo” i “mlečna kiša” prekrila je delove američkih država Vašington i Oregon, a njeno poreklo je nepoznato, javio je CNN.\nUŽASAVAJUĆE Ajkule otporne na toplotu pronađene u krateru vulkana\nDve vrste ajkule i jedna raža uočene su u krateru vulkana Kavači, koji se nalazi na Solomonovim ostrvima i koji je u poslednjih 100 godina eruptirao 20 puta.\nPoštari zaobilaze kuću Britanca jer se plaše njegove mačke\nPoštari iz britanskog gradića Piterboro u širokom luku zaobilaze dom Iana Vilkinskona, tako da ovaj čovek već mesecima ne dobija poštu. Problem je u njegovoj agresivnoj mački koja "lovi" prste poštara svaki put kada pokuša da ubaci poštu kroz otvor na vratima.\nNemački turista dobio odštetu zbog predstave o Hitleru\nŠARM EL ŠEIK- Nemački turista dobio je odštetu jer je na odmoru u Egiptu bio suočen sa šaljivom predstavom koja je uključivala i pozdrav "Hajl Hitler", saopštio je danas sud.\nMister Stabs - prvi aligator sa protezom\nAligator po imenu Mister Stabs je prvi primerak svoje vrste u svetu koji je dobio protezu.\nBAŠ JE KLIZAVO Ovo trapavo slonče obožava da se kupa\nStaratelji jednog slončeta, sa prigodnim imenom Dabl Trabl (Dupla Nevolja), se ludo zabavljaju kada dođe vreme za kupanje.\nPostoje delovi tela koji nam ne trebaju, ali su trebali našim životinjskim precima, a mi smo ih tokom evolucije zadržali. Ovo su ostaci i dokazi evolucije prirodnom selekcijom.


Back REPORTAŽE PRISUSTVOVALI SMO Poslovni forum sa Republikom Srpskom u Privrednoj komori Vojvodine\npetak, 07 jun 2019 08:46\n- Prisustvo velikog broja eminentnih privrednika kao i najviših predstavnika vlasti svakako će doprineti da ostvarimo najznačajnije ciljeve manifestacije: unapređenje naše poslovne saradnje, povećanje robne razmene, jačanje proizvodnih kapaciteta prerađivačke industrije, otklanjanje barijera u poslovanju i daljem podsticaju zajedničkim nastupima naših kompanija na trećim tržištima - rekao je Vučurević u svom obraćanju prisutnima.\n- Godinama unazad vrednost izvoza je mnogo veća i premašuje vrednost uvoza 3 - 4 puta. Iz saradnje se ostvaruje pozitivan saldo razmene uz visok procenat pokrivenosti uvoza izvozom - istakao je Vučurević i dodao da se, uz koordiniranu aktivnost privrednih komora, a naročito vlada, želi postići smanjenje eventualnih prepreka nesmetanog protoka roba, kao i davanje podsticaja aktivnostima kompanija kroz zajedničke nastupe.\n- Naša privredna saradnja već ima naglašenu tendenciju rasta. Važno je da ona bude aktivnija i konkretnija u svim segmentima - rekao je Mirović i dodao da je ekonomsko, društveno i svako drugo povezivanje Republike Srbije i Republike Srpske logično, i da je privreda tu u najznačajnojoj ulozi.\nPrisutnima se obratio i predsednik Vlade Republike Srpske Radovan Višković koji je napomenuo koliko je značajna podrška koju je Vlada Republike Srbije pružila Republici Srpskoj u proteklih nekoliko godina kroz investicije u infrastrukturne projekte. On je dodao da je cilj ovakvih skupova tešnje povezivanje poslovnih zajednica sa obe strane Drine, te da su neophodni zajednički nastupi na trećim tržištima kao i podizanje nivoa konkurentnosti celokupnog regiona.\nNa Poslovnom forumu, obratio i predsednik Privredne komore Republike Srpske Borko Đurić, a primere dobre prakse poslovanja na obe teritorije prezentovali su privrednici Republike Srbije, gospodin Miroljub Aleksić, vlasnik „Alco grupe“ i predstavnik Republike Srpske.


U Danilovgradu prezentacija rekonstrukcije gradskog mosta na rijeci Zeti - Volim Danilovgrad\nNaslovna - Novosti - Društvo - U Danilovgradu prezentacija rekonstrukcije gradskog mosta na rijeci Zeti\nU Danilovgradu prezentacija rekonstrukcije gradskog mosta na rijeci Zeti\nNakon raspisivanja tendera za rekonstrukciju glavnog gradskog mosta na rijeci Zeti i izbora najpovoljnijeg izvođača radova krajem prošle godine, juče je obavljena prezentacija ovog značajnog projekta koji će doprinijeti boljoj regulaciji saobraćaja na ovoj veoma frekfentnoj dionici koja povezuje manastire Ždrebaonik i Ostrog.\n– ,,Mirkov most“ kako je svojevremeno nosio naziv ovaj važni infrastrukturni objekat izgrađen je davne 1867 godine. Vremenom, sa porastom broja stanovnika i učesnika u saobraćaju postao je ,,usko grlo“ i zato je neophodno izvršiti određene građevinske radove na njegovom proširenju s tim da se sačuva prvobitni izgled ovog divnog arhitektonskog zdanja, rekao je Đuranović i zahvalio se pomenutim državnim subjektima na ogromnoj podršci kao i profesoru Mladenu Ulićeviću na stručnim savjetima kod izrade projekta. Vrijednost investicije, kako je istakao direktor Direkcije za javne radove Almer Kalač, iznosi oko 1,1 milion eura, a radovi su povjereni građevinskom preduzeću ,,Inter – most“ iz Podgorice u čije ime je direktor Gojko Šljivančanin obećao da će sve aktivnosti biti završene za sedam mjeseci.\n– Kolovozna traka na mostu sa 7,46 metara bice proširena na 11,3 metara i imaće ivičnjake i pješačku stazu sa obje strane sa 1,5 metara širine. Predviđeno je i ojačavanje temelja i betonskih prstenova kao i postavljanje rasvjete, nešto više rekao je Kalač o gabaritima budućeg mosta i naglasio da će se i tokom rekonstrukcije saobraćaj nesmetano odvijati, ali samo za pješake i putničke automobile, dok će se ,,teretnjaci“ kretati alternativnim putevima prema Glavi Zete i Spužu.\nVideo prezentaciju u zgradi lokalne uprave obavio je direktor opštinske direkcije za saobraćaj, održavanje i izgradnju puteva Dragan Antović. Ovim povodom građani Dušan šćepanovič, Miko Simonović, Miajlo Stanišić i Dušan Ćupić su istakli značaj ovog projekta za razvoj vjerskog turizma, industrije i poljoprivrede u Bjelopavlicima i sto je najvažnije za mnogo sigurnije odvijanje saobraćaja.\nTagoviDanilovgrad Most na Zeti zeta\nPrethodno Portal Stomatologija.me protekle godine ostvario gotovo milionsku posjećenost\nSledeće Restoran Muštuluk Spoj modernog i tradicije


Sporazumi o granici: Početak nove ere u odnosima u regionu\nCrnogorski predsjednik Filip Vujanović, austrijski predsjednik Hajnc Fišer i član Predsjedništva BiH Dragan Čović u Beču\nCrna Gora i BiH potpisale su u Beču sporazum o razgraničenju, a tom istorijskom događaju, potpisivanju prvog takvog sporazuma između država nastalih raspadom Jugoslavije prethodilo je potpisivanje ugovora o granici Crne Gore sa BiH. Iako su stručni timovi bez sporenja utvrdili buduće granice između dvije države, cijeli proces nije prošao bez političkih trzavica.\nSporenja oko granica su 90-ih dovela do krvavih ratova i razaranja, a danas u Beču države nastale raspadom Jugoslavije ispisuju novu stranicu u međusobnim odnosima i afirmišu dijalog.\nZa prostor bivše države pitanje granice je uvijek bilo i ostalo vrlo osjetljivo i time je značaj današnjeg potpisivanja sporazuma između Crne Gore i BiH i Crne Gore i Kosova u Beču još veći, kaže za RSE bivši ambasador u Zagrebu Branko Lukovac.\nTo će, kako kaže dati novi, snažan podsticaj razvoju dobrosusjedskih odnosa u regionu.\n„Činjenica da Crna Gora, BiH i Kosovo kao prve države rješavaju to pitanje govori sa jedne strane o složenosti tog procesa i sa druge strane o važnosti ne samo za naše međusobne odnose nego i za sadašnje stanje u regionu i za njegovu budućnost“, ocjenjuje Lukovac.\nBečki sporazum nije važan samo za Balkan nego i cijelu Evropu, ističe Lukovac:\n„Kao primjer i kao podsticaj drugima da se takve stvari rješavaju. Znamo koliko je taj spor između Slovenije i Hrvatske oko Piranskog zaliva i razgraničenja na moru uticao na to da Slovenija po prvi put iskoristi veto i u jednom trenutku zaustavi ulazak Hrvatske u EU. Jednostavno, nije povoljno za EU da države kandidati ulaze u taj savez sa bagažom, odnosno takvim neriješenim pitanjima“, kaže Lukovac.\nCrna Gora i BiH završile su razgraničenje u maju prošle godine u Sarajevu, usaglasile i parafirale dokumenta u vezi sa granicom.\nNo, nakon što su dvije vlade u junu, odnosno u novembru, utvrdile predlog ugovora o državnoj granici, uslijedila je rezolucija poslanika Denisa Bećirovića koji je tražio poništenje tog predloga i kako je isticao – vraćanje Sutorine u sastav BiH.\nU pitanju je bilo sedamdesetak kvadratnih kilometara današnje teritorije Crne Gore.\nZbog sporenja oko Sutorine crnogorski predsjednik Filip Vujanović nije odobrio odlazak novog ambasadora Crne Gore u Sarajevo. No, nakon što je Predstavnički dom Parlamentarne skupštine BiH odbacio rezoluciju O Sutorini, potvrđujući time da taj pojas ostaje u sastavu Crne Gore, Vujanović je potpisao je ukaz o postavljanju Milana Lakića za ambasadora u Bosni i Hercegovini.\nBez negativnih reakcija nije moglo da prođe ni pitanje razgraničenja Crne Gore sa Kosovom.\nVlada u Prištini usvojila je početkom avgusta Izvještaj Državne komisije za razgraničenje o graničnoj liniji sa Crnom Gorom, u kojem je u potpunosti poštovana granica utvrđena ustavom iz 1974. godine.\nPozivajući se upravo na Ustav iz 1974, lider Alijanse za budućnost Kosova Ramuš Haradinaj tražio je zaustavljanje razgraničenja, jer smatra da će dio teritorije Kosova neosnovano pripasti Crnoj Gori.\nPotpisivanje sporazuma o razgraničenju sa Kosovom nailazi i na oštre reakcije dijela opozicije u Crnoj Gori. Milan Knežević iz Demokratskog fronta tim povodom za RSE kaže da je u pitanju veleizdaja interesa Crne Gore i Srbije.\n„Smatram da je potpis o takozvanom razgraničenju Crne Gore sa takozvanom državom Kosovo još jedna od istorijskih sramota zvanične Crne Gore kojom se zabija nož u leđa bratskoj Srbiji i to u trenutku kada se Srbija kroz briselske pregovore bori za minimum funkcionisanja Srba na području Kosova i Metohije. Nakon priznanja takozvane države Kosovo i proglašenje Hašima Tačija za počasnog građanina Ulcinja, ovaj posljednji akt je akt veleizdaje interesa i Crne Gore i interesa Srbije“, komentariše Knećžević.\nNakon potpisivanja sporazuma sa BiH i Kosovom, Crnoj Gori ostaje da slične sporazume potpiše i sa Srbijom sa Hrvatskom. Dok sa Srbijom ne bi trebalo da bude problema, zvanična Crna Gora će sa Hrvatskom morati da rješava pitanje Prevlake.\nPrivremeni režim upravljanja tim poluostrvom kod Herceg Novog uspostavljen je Protokolom iz 2002. godine. Crna Gora i Hrvatska su ranije više puta zvanično saopštile da se poštuje Protokol o privremenom režimu na Prevlaci i da su obje zemlje spremne, ako spor ne riješe međusobno, da to pitanje prepuste međunarodnoj arbitraži.


Kuća maslina u Starom Baru ubrzo u funkciji\nKrajnji rok za završetak izgradnje Kuće maslina u Starom Baru je 4. decembar, izjavio je za Feral.bar predsjednik Društva maslinara Bar Ćazim Alković.\nPrema njegovim riječima, u toku su završni radovi na fasadi, rasvjeti, klimatizaciji i video nadzoru objekta.\n-Društvo je u stalnoj komunikaciji sa predstavnicima Ministarstva poljoprivrede i ruralnog razvoja (MPRR), Uprave za javne radove i izvođača radova, i na nedavnom sastanku dogovoreno je da još jednom bude produžen rok za završetakm te da krajnji rok bude 4. decembar-dodaje Alković.\nOn ukazuje da Društvo maslinara Bar pruža kontinuiranu podršku MPRR u pripremi dokumentacije za odobrenje kredita Svjetske banke za nabavku mlina za preradu maslina i prateće opreme.\n-Realna su očekivanja da će naredne maslnarske sezone Kuća maslina biti opremljena vrijednim postrojenjem za preradu maslina. Crnogorski maslinari željno čekaju završetak Kuće maslina i spremni su da njene potencijale u potpunosti iskoriste -nastavlja Alković.\nDruštvo maslinara Bar je nedavno sa Evropskom komisijom potpisalo ugovor o realizaciji prekograničnog projekta „Jačanje mladih u agrobiznisu“.\n-Barani će biti ponosni da u Kući maslina ugoste mlade iz Albanije, Makedonije, Srbije, Bosne i Hercegovine i Austrije, i ovaj regionalni susret mladih biće najbolji početak valorizacije Kuće maslina.\nSve ovo pokazuje da je odluka da Kuća maslina bude sagrađena u Baru bila potpuno opravdana, a projekti koje je Društvo maslinara Bar realizovalo i koje trenutno realizuje, potvrda su da je ovakav objekat trebao Crnoj Gori, posebno Baru kao centru crnogorskog maslinarstva-zaključio je Alković.


20.04.2018 u 12:00\nFondacija za otvoreno društvo spremna da pomogne Rome u Srbiji\nKako je saopštila Pres služba Predsednika, Vučić i Soros su razgovarali o napretku Srbije u evropskim integracijama, podizanju preduzetničkog duha i unapređenju položaja Roma u Srbiji. Aleksandar Soroš je izrazio spremnost još veće podrške reformama, jačanju kapaciteta državnih institucija i jačanju demokratskih procesa u Srbiji. „Fondacija za otvoreno društvo je spremna da pomogne koliko god je u njenoj moći u unapređenju položaja Roma u Srbiji, što bi u velikoj meri doprinelo i njihovom većem učešću u javnom životu”, navodi se u saopštenju. Tema razgovora bilo je i unapređenje i korišćenje potencijala romske zajednice u oblasti razvoja preduzetništva, u čemu će pomoć pružiti kako lokalna zajednica u kojoj žive, tako i cela Srbija.\n07.04.2018 u 17:35\nBrnabić: Vlada posvećena unapređenju položaja romske manjine\nPremijerka Ana Brnabić izjavila je danas povodom Svetskog dan Roma da je Vlada posvećena je unapređenju položaja romske manjine u zemlji. „Svetski dan Roma podseća nas na važnost stvaranja jednakih uslova za obrazovanje, zapošljavanje i kvalitet života svih pripadnika romske manjine u Srbiji”, navodi se u čestitki premijerke. Brnabić je rekla da je Vlada posvećena građenu bolje budućnosti i društvu jednakih šansi za sve građanke i građane, sopštila je Vlada. (Beta)\n07.12.2017 u 15:25\nViše od 50 odsto Romkinja u Srbiji se uda pre navršene 18 godine a neki od ključnih razloga za stupanje u maloletnički brak su podređen položaj žene, snažna uloga socijalnih normi poput kulta nevinosti, siromaštvo i nedostatak znanja o braku i seksu, rečeno je danas na predstavljanju istraživanja o dečijim brakovima u romskoj populaciji u Srbiji. Predstavljajući nalaze istraživanja koje je sproveo Etnografski institut SANU, naučni saradnik te ustanove Ivan Đorđević kazao je da je istraživanje trebalo da omogući uvid u praksu maloletničkih brakova iz perspektive samih pripadnika romske zajednice. „Nalazi istraživanja pokazuju da je ekonomski faktor čest motiv za maloletnički brak u romskoj zajednici, da se obrazovanje posmatra kao načelno poželjno, ali suštinski nepotrebno a za\n19.10.2017 u 13:40\nZorana Mihajlović: Romima i Romkinjama omogućiti inkluziju u društvo\nPotpredsednica Vlade Srbije Zorana Mihajlović izjavila je da Romima i Romkinjama treba omogućiti inkluziju u društvo što podrazumeva bolje uslove u oblasti zapošljavanja, obrazovanja, zdravlja i stanovanja. Ona je na otvaranju seminara o socijalnom uključivanju Roma i Romkinja kazala da njihova inkluzija u društvo nije samo pitanje jedne institucije, već čitave Vlade, nevladinog sektora, romskih udruženja i naših evropskih partnera. Zorana Mihajlović, koja predsedava Koordinacionim telom Vlade Srbije za socijalno uključivanje Roma i Romkinja, kazala je da je važno donositi strateška dokumenta, poput Strategije i Akcionog plana za Rome i Zakona o stanovanju. Ona je kazala da u Srbiji danas studira više od 300 Roma i Romkinja što nije bio slučaj ranijih godina, kao i da je Srbija\n21.08.2017 u 09:13\nSmenjen predsednik Nacionalnog saveta Roma\nProkuplje – Od ukupno 32 člana Nacionalnog saveta Roma, 24 je glasalo za smenu dugogodišnjeg predsednika Nacionalnog saveta Roma Vitomira Mihajlovića iz Prokuplja, a na njegovo mesto je izabran Terik Ramadanović iz Zemuna. Smene su usledile na sednici Nacionalnog saveta Roma koja je zakazana po redovnoj proceduri i nije bilo tačke o smeni Mihajlovića. Međutim, na predlog 12 članova Nacionalnog saveta, u dopuni dnevnog reda uvršten je predlog za glasanje o poverenju predsednika. – Kao razlog za izglasavanje nepoverenja su krivične prijave i postupci koji se vode protiv njega, ali i osuđujuća uslovna kazna zbog falsifikovanja dokumenta – saznajemo od člana Nacionalnog saveta Roma. On kaže da će novo rukovodstvo pored predsednika činiti Dejan Živković iz Prokuplja, Duško i Jelena\n14.06.2017 u 22:25\nNapad na romskog učenika – jedinica iz tolerancije\nJedini greh romskog dečaka, učenika sedmog razreda Osnovne škole „Karađorđe” sa Voždovca, bio je taj što je nosio zastavu sopstvene zemlje. To je za grupu nasilnika osmaka bio dovoljan povod da mu priđu i uz batine „objasne” da on tu zastavu ne sme da nosi „zato što je Ciganin”. Incident se dogodio u ponedeljak u vreme velikog odmora, u obližnjem parku gde se posle nedeljnog duela fudbalskih reprezentacija Srbije i Velsa zatekao veliki broj zastavica. Romski dečak koji je držao jednu od njih srećom je dobio samo ogrebotine, ali je zato naše društvo zaradilo čistu jedinicu iz tolerancije.\nPropadaju kroz sistem\nSubotica – U bazi podataka Stevana Nikolića, koordinatora za inkluziju Roma u Subotici, postoje podaci o 37 porodica koje su ovamo stigle readmisijom. To su sve velike porodice, broje ukupno 250 članova, a u njima je 120 dece uzrasta do 18 godina. Sporazum o readmisiji između Srbije i zemalja Evropske unije stupio je na snagu 2008. godine i na osnovu njega svake godine oko sedam hiljada ljudi bude vraćeno u Srbiju.


Dijego Košta odlazi, ali Simeone već sprema zamenu: Sve zavisi od Aurelija de Laurentisa - Telegraf.rs\n29/12/20 | 17:02\nDijego Košta odlazi, ali Simeone već sprema zamenu: Sve zavisi od Aurelija de Laurentisa\nArkadijuš Milik bi mogao da pojača Atletiko Madrid tokom zimskog prelaznog roka\nJorgandžije su ostale bez jednog od svojih napadača. Dijego Kosta neće produžiti ugovor, što znači da će Atletiko Madrid morati da se aktivira na tržištu. A Dijego Simeone zahteva od uprave da se dovede Arkadijuš Milik iz Napolija, kako tvrdi španski As.\nOvo nije prvi put da se Poljak vezuje za Atletiko Madrid, međutim kako stvari stoje do transfera bi ovoga puta moglo da dođe. Napdač Napolija nije ni registrovan za bilo kakvo takmičenje ove godine, što je neka vrsta kazne zbog toga što nije hteo da produži ugovor sa klubom.\nMeđutim, Aurelio de Laurentis je neverovatan pregovarač, pa tako od Jorganžija traži 15.000.000 evra, dok Atletiko ni ne pomišlja da ponudi više od 8.000.000 evra. Ostaje pitanje da li će Mardiđani popustiti i odrešiti kesu, pošto je gotovo izvesno da gazda Napolija neće odstupiti ni za evro.\nPre ove sage, Milik je imao dogovor sa ekipom Rome pre nekoliko meseci, prošao je i lekarske preglede, ali je sve na kraju palo u vodu. Transfer je vredeo oko 20.000.000 evra. On je inače došao u Napoli pre četiri sezone, kada ga je italijanski klub platio 32.000.000 evra.\nNema sumnje da bi Jorgandžijama mnogo značila pomoć u navali u nastavku sezone, u kojoj se bore za titulu u španskoj Primeri.\nMilik na pragu Artemio Frankija: Napoli pregovara s Fiorentinom, otkup 20 miliona\nMilik se dogovorio sa Romom: Ostalo da se klubovi usaglase i Poljak ide u "Vučicu"\nSudija mu dao žuti, komisija ga "rebnula" i novčano: Milik kažnjen zbog simuliranja\nMihajloviću preminuo prijatelj: "Nije se vakcinisao i umro je u bolnici"\nSpaleti isprozivao trenera Spartaka i objasnio zašto mu nije pružio ruku posle meča


Narodna stranka: Gradska vlast Beograda ne čini ništa na suzbijanju ambrozije - Izazov\nNovi magazin 14. septembra 2020. 16:20\nGradska vlast Beograda nije uradila ništa na suzbijanju ambrozije iako zna da svaki četvrti stanovnik glavnog grada ima problem sa alergijskom reakcijom na polen te korovske biljke čija je koncentracija u vazduhu najveća u avgustu i septembru, ocenili su danas iz Narodne stranke.\n„Ove godine nije bilo ni hemijskog suzbijanja ambrozije, niti mehaničkog, koje podrazumeva čupanje biljke iz korena i zato Beograđani udišu polen u velikoj meri. Ambrozija nije suzbijana jer nije sproveden tender, pa se grad dogovorio sa ‘Zelenilom Beograd’ da kosi ambroziju. Košenjem se, međutim, ne suzbija ambrozija“, rekla je odbornica Narodne stranke u Skupštini Beograda Marina Lipovac Tanasković.\nOna je u programu „Otvoreno“ navela da je vlast najavila da će ove godine izdvojiti 100 miliona dinara za suzbijanje ambrozije, ali da je „sve ostalo na pukim obećanjima“, i dodala da je i studija o ambroziji koju je usvojila Skupština Beograda ostala mrtvo slovo na papiru.\n„Koncentracija polena ambrozije najveća je u Novom Beogradu, a alergijom na polen te biljke najviše su pogođeni stanovnici gradova jer ugljen-monoksid i ugljen-dioksid, kojih je najviše u vazduhu u gradovima, pojačavaju reakciju na polen za 60 do 90 puta“, navela je odbornica Narodne stranke a prenela ta partija.\nOcenila je i da vlast gotovo ništa ne čini u cilju smanjenju zagađenosti vazduha, iako je po njenim rečima, Beograd jedan od najzagađenijih gradova u svetu.\n„Elektrane i toplane učestvuju sa 49 odsto u ukupnom zagađenju vazduha, saobraćaj sa 23 odsto, industrija sa 16 odsto, a individualna stambena ložišta sa osam odsto. Zato bi gradska uprava trebalo da promoviše biciklistički saobraćaj, ali ni tim povodom ne čini ništa, jer ne gradi nove biciklističke staze“, rekla je Marina Lipovac Tanasković.\nOdbornik Narodne stranke Miloš Pavlović je rekao da grad nije sproveo javnu nabavku za suzbijanje ambrozije jer nije bilo novca u budžetu.\nNavodeći da je broj zrna polena ambrozije povećan četiri puta od 2003. godine, Pavlović je rekao da je u Beogradu četiri meseca godišnje zagađenost vazduha veća od dozvoljene i da je zato ugroženo zdravlje stanovništva, a da gradska i republička vlast potpuno zanemaruju taj problem.


NASA je krenula u do sada najveći “lov” na vanzemaljce – Svet tajni – Vaš putokaz ka istini\nNASA je krenula u do sada najveći “lov” na vanzemaljce\nAugust 7, 2018 svettajni\nOvaj teleskop će u naredne dve godine da da posmatra oko 200.000 zvezda i potencijalno će da otkrije hiljade novih planete koje su udaljenje i po 200 svetslosnih godina od Zemlje .\nPreporuka: Ogromni lavirint u Egiptu čuva tajnu o poreklu čovečanstva\nNaime, 25. jula, TESS (Transiting Exoplanet Survey Satellite) konačno je ušao u jedinstvenu orbitu između Zemlje i Meseca, kada je počeo da skenira 85 odsto noćnog neba, odnosno “gleda” udaljene solarne sisteme i “lovi” male, kamenite planete poput Zemlje.\n“Znate da ima više planeta od zvezda u našem univerzumu? Radujem se čudnim, fantastičnim svetovima koje ćemo otkriti”, rekao je Pol Herc, direktor astrofizike NASA u saopštenju, govoreći o TESS.\nAstrofizičarka sa MIT i zamenica naučnog direktora zadužena za projekat TESS, Sara Siger rekla je za Biznis Insajder da možda neće biti potrebno mnogo vremena ovom teleskopu da nađe prve “kandidate”, odnosno planete nalik zemlji, a koje se nalaze izvan Sunčevog sistema.\nIstraživanje može da dovede i do prvog pogleda na atmosferu malih, kamenitih vanzemaljskih svetova i možda, ali samo možda – prvi indirektni dokaz da bi vanzemaljski život mogao da postoji izvan našeg solarnog sistema.\nKepler je lansiran u martu 2009. i “gledao” je u mali prostor više od tri godine. U dve višegodišnje misije, Kepler je pronašao skoro 4.000 planeta. To je naučnike navelo na zapanjujuće zaključke – u našoj galaksiji Mlečni put moglo bi da bude dva biliona planeta.\n“TESS će otkriti hiljade planeta“, objašnjeno je na veb stranici na kojoj je predstavljen ovaj projekat.\nIstraživači koji rade na TESS-u očekuju da otkriju najmanje 50 kamenih svetova veličine Zemlje koje bi naučnici trebalo da istraže – što je dvostruko više što je Kepler pronašao.\n“Pronalaženje kandidata za planete je samo prvi korak u dugotrajnom procesu praćenja diskriminacije između stvarnih planeta”, rekla je Siger.\nNaime, NASA bi trebalo marta 2021. godine da lansira najveći teleskop na svetu “Džejms Veb” koji će raditi na temperatiuri od minus 233 stepena Celzijusa i čiji će takođe zadatak da bude pronalaženje života u svemiru.


Lomljenje talasa američkih sankcija u vodama Venecuele - SAHAR Balkan\nMay 30, 2020 15:16 Europe/Sarajevo\nSaharTV – Lomljenje talasa američkih ekonomskih sankcija od strane Irana u međunarodnim vodama, pod zastavom tankera koji su Venecueli dostavili gorivo, izazvalo je široke reakcije u svjetskim medijima, posebno u francuskim.\nTako list Le Monde prolazak iranskih tankera Karipskim morem i dostavu goriva Venecueli, uz pratnju brodova i aviona oružanih snaga te latinoameričke zemlje naziva operacijom dvaju zemalja u prikazivanju ograničenosti politike pritiska i sankcija od strane Vašingtona, a protiv Irana i Venecuele.\nList piše da su se dvije zemlje odlučile na slobodnu trgovinu uprkos prethodnim prijetnjama američke vlade da će uništiti novi ekonomski savez Teherana i Karakasa i da će spriječiti da iranski tankeri stignu do obale Venecuele. Nakon toga, Iran je Sjedinjenim Američkim Državama izdao upozorenje da će snositi sve posljedice mogućeg sukoba i stvaranja prepreke iranskim tankerima.\nFrance24 prenosi riječi generala američke mornarice koji tvrde da je Vašington zabrinut zbog iranskih poteza naspram Venecuele.\nList Lorient Le Jour bavio se i historijom prijateljskih odnosa Irana i Venecuele i dvije zemlje nazvao parom protiv imperijalizma.\n„Amerika je uzalud zaprijetila operaciji između Irana i Venecuele. Nije sasvim jasno na čemu se zasnivaju te prijetnje uopšte. Jednostrane američke sankcije s ciljem izolacije Irana i Venecuele nisu imale učinka, a dvije zemlje su uspjele direktnim pregovorima trgovati izvan međunarodne finansijske mreže“ – piše taj list.\nList La Croix trgovinu između Teherana i Karakasa nazivao je izazovnom operacijom za Vašington i istakao da omiljeno oružje Donalda Trumpa i Bijele kuće – sankcije, nisu imale učinka.\nFrance TV Info u svom izvještaju iransku pošiljku goriva Venecueli naziva razbijanjem američke blokade.\n„Iako su jednostrane američke sankcije uvedene s ciljem izbacivanja Irana i Venecuele iz svjetskog finansijskog sistema, dvije zemlje su svojom kreativnošću nastavile pregovarati i izvan svjetske finansijske mreže, što je stvorilo izazov za Sjedinjene Američke Države“ – navodi se u izvještaju.\n„Odbacivanje politike SAD i zapadnih zemalja od strane Teherana i Karakasa potvrđuje da je multipolarnost svijeta činjenica koja se ostvarila. Novi izazov Irana i Venecuele za američku vladu to potvrđuje“ – u svojoj analizi ističe portal Observateur Continental.\nIris France piše da su Iran i Venecuela odaslali poruku „Mi se ne bojimo Trumpa“, te da Iran, u slučaju potrebe, ima sredstva da jednako odgovori svojom moći u Perzijskom zaljevu, što bi bila reakcija na bilo kakve potencijalne američke smetnje na putu slobodne trgovine Teherana i Karakasa.\nPri ulasku prvog iranskog tankera u luku u Venecueli, predsjednik te zemlje Nikolas Maduro, rekao je da Iran i Venecuela imaju revolucionarne narode, te da „nikada neće pokleknuti pred sjevernoameričkom imperijom“.\nUprkos prijetnjama Sjedinjenih Američkih Država da će prekinuti naftnu trgovinu između Teherana i Karakasa, dosad su četiri od pet iranskih tankera, uplovila u luke te zemlje. Peti i posljednji tanker u vode Venecuele treba ući u naredna dva dana.


Optužnica protiv Mujanovića zbog krijumčarenja ilegalnih migranata\nOptužnica je proslijeđena Sudu BiH, koji je u međuvremenu i potvrdio\nTužilac Posebnog odjela za organizirani kriminal, privredni kriminal i korupciju Tužilaštva Bosne i Hercegovine podigao je optužnicu protiv Emraha Mujanovića, zvanog Emčo (1993.) koji se tereti za organiziranje grupe ili udruženja za izvršenje krivičnog djela ‘krijumčarenje migranata’, odnosno krivično djelo – krijumčarenje ljudi.\nOptuženi se tereti da je, djelujući kao član organizovane grupe za krijumčarenje ljudi u okviru zajedničkog plana i prethodnog dogovora, u namjeri sticanja protivpravne imovinske koristi za sebe i druge, prihvatom i prevozom omogućio migrantima nezakonit boravak na području BiH.\nSpomenuti migranti su prethodno od organizatora i članova grupe ilegalno prevedeni čamcem preko Drine, granične linije iz Srbije u Bosnu i Hercegovinu, a sve u cilju daljeg prebacivanja u zemlje EU.\nOptuženi je nakon preuzimanja i prilikom nedozvoljenog tranzita migranata kroz teritoriju BiH, otkriven i spriječen zaustavljanjem od policijskih službenika Državne agencije za istrage i zaštitu BiH (SIPA) na magistralnom putu u mjestu Glogova, opština Bratunac, koji su pregledom zatekli 14 ilegalnih migranta državljana Egipta.\nOptužnica je proslijeđena Sudu BiH, koji je u međuvremenu i potvrdio, saopćeno je iz Tužilaštva BiH.


Izvor: RTS, 17.Maj.2021, 10:56\nKošarkaški reprezentativac Srbije u uzrastu do 18 godina i član juniorske selekcije Partizana Marko Vukčević potpisao je profesionalni ugovor sa crno-belima. U crno-belom dresu, Vukčević je 2020. godine osvojio ANG turnir Evrolige, a u aktuelnoj sezoni je počeo da se priključuje treninzima prvog tima.\nOvaj 205 >> Pročitaj celu vest na sajtu RTS << centimetara visoki košarkaš, rođen je 6. maja 2003. u Novom Sadu i igra na poziciji krila.\nKarijeru je počeo u KK Vizura, da bi u Partizan stigao iz zemunske Mladosti pred početak sezone 2019/2020.\nU crno-belom dresu, Vukčević je 2020. godine osvojio ANG turnir Evrolige, a u aktuelnoj sezoni je počeo da se priključuje treninzima prvog tima.\nU nedeljama koji slede, Vukčevića očekuje nastup na juniorskom turniru ABA lige i borba za šansu u prvom timu Partizana NIS, navodi se na sajtu kluba.\nPogledaj vesti o: Evroliga, Prvi maj\nSrbijaDanas.com: POTPIS U HUMSKOJ: Reprezentativno kirlo potpisalo za Partizan (FOTO)\nIzvor: MozzartSport.com, 17.Maj.2021\nCrno-beli se pojačavaju s mladim domaćim igračima..Član juniorske selekcije Partizana i reprezentativac Srbije u uzrastu do 18 godina, Marko Vukčević, potpisao je profesionalni ugovor sa crno-belima...Ovaj 205 centimetara visoki košarkaš, rođen je 6. maja 2003. u Novom Sadu i igra na poziciji...\nI treći put na mestu uspeha. Primač David Mehić ponovo će nositi dres Vojvodine NS seme i u crveno-belom dresu jurišati na domaće trofeje i igrati Ligu šampiona...Mehić je dete Vojvodine, u kojoj je prošao mlađe selekcije, zatim sa prvim timom osvojio tri titule, otišao u Francusku, vratio...\n19:02: Predstavnici Republike Srpske od sutra ne učestvuju u radu insti...


Rodjendan Džordža Vašingtona slavi se u najstarijoj kući u Njujorku\nZdanje Moris Džumel je najstarija sačuvana gradjevina na Menhetnu. Tu kuću su 1765. godine sagradili penzionisani britanski pukovnik Rodžer Moris i njegova supruga, kao letnju rezidenciju. Početkom američke revolucije 1775. godine, Morisovi su se vratili u Veliku Britaniju. General Vašington je otkrio praznu kuću Morisovih i zaključio da je pogodna za njegov štab, tokom pet nedelja Revolucije, jer se nalazila na drugoj po visini tački na Menhetnu. Iz nje se pružao pogled na visoravan Harlem, gde su male američke snage u jednoj bitci nagnale u bekstvo Britance, pa je stoga bila dobro mesto za nadgledanje situacije u gradu. Neprofitna oranizacija, koja sada upravlja ovom kućom, usredsredjena je na obrazovne programe, jer je ona zbog istorijskog značaja popularna destinacija za školske ekskurzije. Učitelj u osnovnoj školi, Rašan Houk, smatra da je ovo zdanje dobro mesto za predavanja van učionice.\n”Mnoga od ove dece žive ovde, u gradskoj sredini, pa je važno pokazati im da i u njihovom kraju ima istorijskih mesta.“\nNakon američke Revolucije kuća je više puta menjala vlasnike. Stiven i Eliza Džumel su je kupili 1810. i vratili joj originalnu funkciju letnjikovca. Danas je opremljena mnogim komadima nameštaja koji su pripadali toj porodici. Tokom obilaska posetioci mogu da saznaju koliko su život u 18. veku razlikovao od današnjeg. Ken Mos je direktor ovog muzeja:\n”Ovo je prilika da povežemo opštu istoriju sa istorijom naše zajednice. Stiven Džumel je došao sa Haitija i imao veliki broj slugu, dok je u ranijoj fazi tu bilo i nekih robova, od kojih su neki verovatno bili sa Kariba. To je istorijat mnogih u ovoj zajednici.“\nMos dodaje da je zdanje Moris-Džumel značajno za savremeni Menhetn, kao mesto na kome ljudi mogu da se podsete na kolonijalnu istoriju Njujorka.\n”U Njujorku se nalaze neki od najvažnijih svetskih muzeja, ali ovaj je jedini koji priča o kolonijalnoj eri. Grad se širio tako rapidno da je najveći deo tragova njegove rane istorije nestao. Stoga ovo zdanje pruža gradjanima priliku da uče o istoriji ove regije i aktivnostima u Njujorku tokom Američke revolucije.“\nSvakog februara u zdanju Moris-Džumel rodjendan Džordža Vašingtona se obeležava slobodnim ulazom za posetioce i obilascima sa vodičima odevenim u kostime iz kolonijalnog doba. Oni nude i osvežavajuća pića popularna u to vreme i podučavaju posetioce o važnoj ulozi koju je zdanje Moris-Džumel igralo tokom američke istorije.


Rusija: SAD ne treba da se osećaju nekažnjeno zbog antiruskih sankcija - Sputnjik Srbija\n22:55 09 Jul 2020\n11:00 23.08.2018 (osveženo 11:18 23.08.2018) Preuzmite kraći link\nSjedinjene Američke Države ne bi trebalo da se osećaju nekažnjeno zbog sankcija protiv pojedinaca iz Rusije, Moskva će odgovarati simetrično, izjavio je zamenik ministra spoljnih poslova Rusije Sergej Rjabkov.\nAmeričke sankcije neće promeniti politiku Rusije\n„Svedoci smo nastavka širenja američkih spiskova. Na njima je sada oko 450 ruskih ekonomskih kompanija — zapravo, sve glavne strukture u finansijskom i energetskom sektoru, industrije odbrane i mnoga druga velika i mala preduzeća, ali je i značajan deo zvaničnika našeg rukovodstva iz državnih struktura takođe stavljen pod sankcije. Ovde ćemo, naravno, reagovati potpuno recipročno, jer Amerikanci ne treba da se osećaju potpuno nekažnjeno ili da misle da sâmo posedovanje američkog pasoša predstavlja propusnicu u sve zemlje sveta“, objasnio je Rjabkov za Sputnjik.\nOn je naveo da Rusija pažljivo i detaljno analizira sve što Vašington objavi o sankcijama i da je sve to neosnovano. „I nema nikakve šanse da Amerikanci postignu svoje ciljeve“, istakao je Rjabkov.\nOn je dodao da Rusija ne treba da radi ništa što bi Rusiji nanosilo štetu. Rusija namerava simetrično da odgovara na američke sankcije protiv fizičkih lica i preduzeća, ali ne namerava da prekida isporuke raketnih motora za američki svemirski program — to bi bilo pucanje u sopstvenu nogu i štetilo bi njenim ekonomskim kompanijama, smatra Rjabkov.\nMoskva: Vašington primenjuje princip „što gore to bolje“ za rešavanje međunarodnih pitanja\nAmeričke sankcije Rusiji\nSjedinjene Američke Države su uvele veliki broj sankcija protiv Rusije pod različitim izgovorom. Deo ovih mera nametnut je ukazom predsednika i on ima pravo i da ih ukloni. Međutim, ostale su primenjene na osnovu zakona koji je Kongres usvojio o borbi protiv američkih protivnika putem sankcija i one ne mogu da se ukinu bez saglasnosti Parlamenta. U njih spadaju i sankcije protiv građana i kompanija, koje su navodno „umešane u sajber-napade na Sjedinjene Američke Države“.\nAmerička administracija je 8. avgusta najavila nove sankcije protiv Moskve zbog „slučaja Skripalj“. Prvi paket mera stupio je na snagu 22. avgusta i ograničio isporuku proizvoda dvostruke namene u Rusiju.\nVašington je izjavio da će SAD nastaviti da uvode Rusiji sankcije, ukoliko „Moskva ne promeni svoje ponašanje“.


Mladi kao pokretačka snaga na putu ka EU\nInstitut za razvoj mladih KULT objavio je u četvrtak u Sarajevu, Vodič kroz Zakon o mladima, Federacije Bosne i Hercegovine. Dokument je objavljen u okviru projekta Učešće mladih u strateškom razvoju lokalnih zajednica.\nImplementaciju projekta podržala je Delegacija Evropske unije u BiH u iznosu od 90.000 eura.\nMuamer Logo, saradnik za odnose s javnošću Instituta KULT, istakao je da je Delegacija EU u BiH značajan strateški partner koji pomaže mladim ljudima i nevladinim organizacijama koje se bave pitanjima mladih. Dodao je i da će Vodič doprinijeti efikasnoj implementaciji i razumijevanju Zakona o mladima. Pored pojašnjenja zakona o mladima, Vodič sadrži i dokumente Evropske unije koji se tiču mladih, te poređenja zakona o mladima u FBiH i Republici Srpskoj\nPrema riječima Vladimira Pandurevića, voditelja projekta EIDHR, za omladinu i kulturu pri Sekciji operacija Delegacije EU u BiH, Vodič predstavlja ključni rezultat projekta Učešće mladih u strateškom razvoju lokalnih zajednica.\n„Vjerujem da će Vodič naći primjenu u svakodnevnom životu i da će mladi ljudi pronaći svoje interesovanje u temama koje zakoni obrađuju“, kaže Pandurević.\nNajveća vrijednost ovoga Zakona je, kako je istakla Dženana Alađuz, direktorica Udruženja Infohouse, što mlade ne posmatra kao problem nego kao resurs i ne kao prepreku na putu ka Evropskoj uniji nego kao pokretačku snagu.\nZa Mirjanu Nikolić, predsjednicu Komisije za koordinaciju pitanja mladih BiH, najznačniji dijelovi u Vodiču su evropski dokumenti iz razloga što su mladi po prirodi skloniji da njeguju evropski identitet, a taj identitet podrazumijeva otvorenost prema drugačijem i neprihvatanje centralizma, apsolutizma i dogmatizma. Dakle, mladi su snaga koja će BiH voditi u Evropu.\nPandurević je najavio realizaciju tri projekta u narednoj godini koji će pomoći razvoj omladinskog sektora u BiH.


Horoskopski znak Jarac - Astroputnik\nPrirodni znak: deseta kuća\nSuprotan znak: Rak\nKljučna reč: ambicija\nOsnovna fraza: ja koristim\nGrafički znak: rep i rog kozoroga\nDobre osobine: poslovan, konvencionalan, ekonomičan, ozbiljan, oprezan, odgovoran, perfekcionista, tradicionalan\nLoše osobine: egoista, voli da dominira, tvrdoglav, teži statusu\nTradicija, klasika, sigurnost, upornost samo su neke od osnovnih najvažnijih pozitivnih karakteristika ovog zemljanog znaka kardinalne prirode. Jarac zauzima desetu poziciju u zodijačnom krugu i na taj način mu se pripisuju simboli ambicije i autoriteta sa trona, potencijalno najviše tačke koju čovek može dostići tokom života. Plan i organizacija su im veoma važni u osnovi, pa kada zatim postave cilj i naprave prvi korak na tom koloseku praktično ih ništa ne može sprečiti da do krajnje tačke dođu. Mogu se susretati sa raznim preprekama, padati, ustajati, biti sporiji ili brži, ali nema odustajanja, njihova istrajnost i upornost je bez premca u astrologiji. Na toj stazi ka zacrtanim ciljevima uglavnom se oslanjaju na sigurne i već dobro proverene metode, ne vole mnogo i bez krupnih razloga da menjaju čak i po cenu da budu sporiji i idu težim putem.\nTeško prihvataju sugestije i pomoć drugih, najviše se oslanjaju na sebe i lične resurse i maksimalno se trude da ne dovedu sebe u situaciju zavisnosti od trećih lica. Nisu laki kada se od njih zatraži pomoć, ne zaleću se i vole da dobro provere u šta se upuštaju, ali kada to urade onda predstavljaju siguran oslonac i dobar garant da se do cilja stiže, pitanje je samo brže ili kasnije. Veoma dobro funkcionišu u samostalnim aktivnostima a kada su deo nekog tima insistiraju na jasnim granicama kompentencija i rade po svom, sviđalo se to drugima ili ne. Oni su među najglasnijim zagovornicima poštovanja pravila i zakonskih regulativa, trude se da ne prave mnogo grešaka i nemaju veliko razumevanje za one koji često i olako brljaju. Najstrožiji su prema sebi i logično kroz taj strogi vizir posmatraju ceo svet što ih ne svrstava u kategoriju omiljenih saradnika. Bezmalo uvek se oslanjaju na logiku i realne argumente ali slepo insistiranje na tome dovodi ih u poziciju da budu kruti, hladni, tvrdoglavi i ponekad surovi i sankcionisanju propusta. Odgovaraju im poslovi hijerarhijskog tipa (gde se zna “ko kosi a ko vodu nosi”), dobri su analitičari i pedagozi, odlično se snalaze u državnim službama (škola, pošta, vojska, milicija), i razne uniforme im dobro stoje. Više naginju istrajnosti na jednom poslu, ne vole da često menjaju, a kada se na to odluče onda budu maksimalno radikalni. Astrološki vladalac jarčeva Saturn simboliše godine, zrelost i iskustvo, pa se za pripadnike ovog znaka najčešće vezuju komentari da godine donose veću satisfakciju, prva polovina života donosi više truda i napora a druga ubiranje plodova.\nPraktično iste principe iz poslovnog primenju na ljubavni život. Porodica i tradicionalne vrednosti su im veoma važni i to su bitni kriterijumi prilikom izbora druge strane. Idu na sigurnije varijante, ne prihvataju olako moderne inovacije i iskušenja te vrste, trude se da sve kontrolišu. Zbog svega navedenog skloni su da budu: kruti, hladni, posesivni, ponekad i dekadentni u svojim shvatanjima i postupcima u ljubavi. Ukoliko to uspeju da iskontrolišu pripadaju grupi boljih čuvara doma, porodice i ljubavi dok u onoj drugoj varijanti pored njih opstaju samo osobe sa veoma sličnim karakternim predispozicijama. Nisu fleksibilni i nemaju veliku moć prilagođavanja, što se često može videti i u trenucima slavlja i uživanja.\nNoga im je uvek blizu kočnice, trude se da ne preteraju ni u jelu ni u piću, ali kada to urade onda je to njihova jasna namera koju malo ko može da osujeti. Veoma su revnosni u poštovanju svoga zdravlja i pripadaju grupi najdugovečnijih znakova zodijaka, a potencijalno osetljive tačke su im: kosti, zglobovi, koža i sklonost ka hroničnim tegobama.


25/05/2022 25/05/2022 pre 1 mesec oruzjeonline\t0 Komentara\tvojna policija, vojska republike Srbije, vojska Srbije\t1 min\nNačelnik Generalštaba Vojske Srbije general Milan Mojsilović primio je danas ekipu iz sastava 72. brigade za specijalne operacije koja je u ukupnom plasmanu pobedila na takmičenju jedinica vojne policije održanom protekle nedelje u garnizonu Kraljevo.\nGeneral Mojsilović je pobednicima odao priznanje na pokazanoj srčanosti, motivisanosti, fizičkim sposobnostima i vatrenoj i taktičkoj osposobljenosti, ocenjujući da su svojim rezultatima opravdali renome jedinice i postavili visoke standarde za sve učesnike takmičenja iz Vojske Srbije i Ministarstva unutrašnjih poslova.\nZa izuzetno zalaganje i pokazane rezultate, načelnik Generalštaba je u čin kapetana unapredio vođu najuspešnije ekipe poručnika Dalibora Samardzića. Takmičenje jedinica vojne policije, drugo po redu, održano je od 16. do 20. maja na poligonima Vojske Srbije „Beranovac“ i „Žiča“ kod Kraljeva, uz učešće šest ekipa iz Vojske Srbije i četiri iz Ministarstva unutrašnjih poslova. U četiri faze takmičenja, učesnici su odmerili snage i veštine u rešavanju taktičkih i vatrenih zadataka u simuliranom urbanom okruženju i na patrolnim stazama, uz primenu taktičkih radnji i poštovanje mera bezbednosti. U ukupnom plasmanu, drugo mesto, iza ekipe iz sastava 72. brigade za specijalne operacije, zauzeo je tim Odreda vojne policije specijalne namene „Kobre“, dok su treće mesto izborili pripadnici Žandarmerije.\nPrvi srpski pomorski ratni brod Srbija\n08/01/2022 08/01/2022 pre 6 meseci Branko Bogdanović\t0\n25/01/2022 24/01/2022 pre 5 meseci oruzjeonline\t0\nU toku su obuke u Gardi VS i tenkovske posade Prve brigade KOV\n21/01/2022 21/01/2022 pre 5 meseci oruzjeonline\t0\nNebeski most 21 – Vežba Vojske Srbije i SAD\n15/09/2021 15/09/2021 pre 10 meseci Uroš Bogdanović\t0\nObuka na helikopterima H-145M\n11/02/2022 11/02/2022 pre 5 meseci oruzjeonline\t0\nKondiciona gađanja iz naoružanja oklopnih jedinica\n27/06/2022 27/06/2022 pre 5 sati Dragi Ivić\t0\t15 min\n26/06/2022 26/06/2022 pre 1 dan oruzjeonline\t0\t4 min\n25/06/2022 25/06/2022 pre 2 dana oruzjeonline\t0\t1 min\n24/06/2022 24/06/2022 pre 3 dana Dragi Ivić\t0\t10 min\n23/06/2022 23/06/2022 pre 4 dana oruzjeonline\t0\t4 min


Nagrada Anđelka Milić 2022 - dr Mirjana Dokmanović, Institut društvenih nauka, Beograd - SeFem\nNagrada Anđelka Milić 2022 – dr Mirjana Dokmanović, Institut društvenih nauka, Beograd\nPosted on 25. February 2022. 26. February 2022. by Lilijana Cickaric\nDr Mirjana Dokmanović je kao pravnica feminističke orijentacije, istraživačica, naučnica i aktivistkinja, svojim više od dve decenije dugim naučno-istraživačkim, aktivističkim i predavačkim radom dala značajan doprinos unapređenju i afirimaciji politika rodne ravnopravnosti, ženskih prava i prevencije i eliminacije rodno zasnovanog nasilja, uključujući porodično nasilje, potom, razvoju strateškog okvira u oblasti suzbijanja porodičnog nasilja, kao i razvoju ženskog pokreta u Srbiji. Suosnivačica je dve ženske organizacije: Centra za ženske studije 1997. godine i Ženskog centra za demokratiju i ljudska prava 2000. godine u Subotici. Autorka je niza publikacija koji su neprocenjiv resurs za produbljivanje postojećih i sticanje novih znanja u oblasti rodne ravnopravnosti, porodičnog nasilja i uticaja globalizacije i tranzicije na žene i druge ranjive grupe.\nDr Mirjana Dokmanović je naučna saradnica Centra za pravna istraživanja Instituta društvenih nauka u Beogradu. Bila je direktorka International Action Network on Small Arms (IANSA) sa sedištem u Londonu, Velika Britanija (2011-2012). U tom periodu bila je aktivno uključena u zalaganje za integrisanje rodno zasnovanog nasilja u Konvenciju UN o trgovini oružjem usvojene 2013. godine. Doktorirala je 2007. u Centru za rodne studije, ACIMSI u Novom Sadu na temu: „Globalizacija i razvoj zasnovan na ljudskim pravima iz rodne perspektive“. Osnovne oblasti njenog rada su: pravo, međunarodno javno pravo, međunarodno pravo ljudskih prava, rodne studije. Posebne oblasti ekspertize dr Dokmanović su u domenu ženskih ljudskih prava, feminističke ekonomije, rodno zasnovanog nasilja i položaja i prava žrtava. Od 1998. godine koordinirala je brojne evropske, nacionalne i lokalne projekte u oblasti unapređenja rodne ravnopravnosti i suzbijanja rodno zasnovanog nasilja.\nDobitnice Nagrade ANĐELKA MILIĆ 2022


AMBICIOZAN PLAN U VREME KRIZE Fon der Lajen govorila o ciljevima EU, pa se osvrnula na ZAPADNI BALKAN: To je deo Evrope, a ne stanica na Putu svile\nPredsednica Evropske komisije Ursula fon der Lajen opisala je u godišnjem govoru o stanju Unije sumornu situaciju i recesiju koju je izazvala pandemija virusa korona, ali i predstavila plan koji će učiniti blok otpornijim na krize u budućnosti.\nOna je potvrdila ciljeve koje je proklamovala kada je stupila na dužnost u decembru: borbu protiv klimatskih promena i digitalnu revoluciju.\nFon der Lajenova je opisala plan za smanjenje emisija štetnih gasova za najmanje 55 odsto u odnosu na nivo iz 1990. godine do 2030. godine, što je povećanje sa sadašnjih 40 odsto, i pozvala na veće ulaganje u tehnologiju da bi Evropa bila konkurentnija Evropi i SAD.\nOna je rekla u govoru u Evropskom parlamentu da je "ovo trenutak za Evropu" da pokaže unutrašnje poverenje među svima i da nastupi jedinstveno.\n- Došao je trenutak da Evropa bude predvodnik na putu iz ove ranjivosti prema novoj vitalnosti. Ovo kažem zato što su poslednji meseci ponovo ukazali na našu zajedničku vrednost. Pretvorili smo strah i podele među državama članicama u poverenje u našu Uniju - naglasila je Fon der Lajenova.\nOna je posvetila samo nekoliko rečenica Bregzitu i rekla da iz dana u dan opadaju šanse da će na vreme biti postignut sporazum sa Britanijom o budućim trgovinskim odnosima.\nPovrenje je osnova svakog jakog partnerstva, a Evropa će uvek biti spremna da izgradi jaka partnerstva sa najbližim susedima, počev od Zapadnog Balkana, kaže Fon der Lajenova\n- Budućnost celog regiona leži u EU. Mi delomo istu istoriju, istu sudbinu - poručila je fon der Lajenova.\nOna je istakla da je Zapadni Balkan deo Evrope, a ne stanica na "Putu svile".


Kako je običan čovek bacio na kolena „aždaje“ sa Volstrita - Sputnjik Srbija\n18:37 31.01.2021 (osveženo 18:48 31.01.2021) Preuzmite kraći link\nIako je donedavno izgledalo nemoguće – običan čovek je uspeo da „aždaje“ sa Volstrita baci na kolena. „Ne treba isključiti scenario da će neki od hedž-fondova doći u situaciju bankrota, ali je malo verovatno da će se to desiti većini“, rekao je za Sputnjik broker Nenad Gujaničić.\nVeliki investitori su osetili moć društvenih mreža i, u neku ruku, koordiniranog napada kojim su pojedine firme sa Volstrita izgubile više milijardi dolara.\nMelvin kapital, američki hedž-fond, je, prema pisanju „Volstrit Džurnala“, izgubio oko 30 odsto svojih sredstava u jako kratkom periodu.\nGujaničić, broker kompanije „Momentum sekjuritis“, je u razgovoru za Sputnjik pojasnio šta je tačno „šortovanje“, ko je prekršio zakon, ko će izvući deblji kraj...\nObični ljudi protiv „aždaja“ sa Volstrita\nOno što je najzanimljivije u ovoj priči je to što su jedan deo velikana sa Volstrita na kolena bacili – obični ljudi.\nSve je počelo zanimljivom opservacijom korisnika društvene mreže Redit pod nadimkom „deepfuckingvalue“, nepoznatog investitora sa Jutjub kanalom.\nNaime, on je, pre više od godinu dana, procenio da je kompanija „GejmStop“ izuzetno „šortovana“, odnosno da su se investitori prekomerno kladili na njen neuspeh i pad cene akcija.\nNaravno, nije retkost da neka kompanija ima malu vrednost, kao ni da se „šortovanjem“ od strane investitora ista dodatno smanji, ali su u ovom slučaju investitori sa Volstrita, jednostavno, preterali.\n„GejmStop“ je, kako je naveo pomenuti korisnik Redita, imao realnu vrednost veću od tržišne – uzimajući u obzir poslovanja, novi upravni odbor i obnovu industrije konzola kojima je kompanija kao što je ova potrebna.\nDok su drugi u „GejmStopu“ videli kompaniju na rubu egzistencije, vizionar sa čudnim nadimkom je video pomenute sitnice u kojima je video mogućnost za profit.\n„Kompanije koje su bile mete investitora sa Redita su bile ekstremno 'šortovane' i stoga su bile primerene za sprovođenje ove strategije“, počeo je Gujaničić razgovor za Sputnjik.\nSada već proslavljeni investitor sa Redita je od svega je očekivao solidan profit. Solidan, ali mizeran u poređenju sa onim što se desilo. A sve se desilo kada su obični ljudi sa društvenih mreža i „saborci“ sa Redita krenuli sa njim u bitku.\n„Pozadina aktuelnih dešavanja korene nalazi u prošlogodišnjoj velikoj ekspanziji trgovačkih platformi specijalizovanih za fizička lica nakon pravog buma građana u poslovima kupovine akcija. Naime, usled naglog pada vrednosti akcija u martu i aprilu, veoma niskih kamata i velike količine slobodnog vremena do kojih je došlo sa restrikcijama u kretanju, pojedinačni investitori su zapljusnuli berze. Ovo sada je nastavak tog procesa, odnosno po prvi put se na Volstritu direktno osetila moć društvenih mreža preko kojih se koordiniraju akcije brojnih pojedinaca koji u masi mogu da nadmaše snagu ogromnih fondova“, rekao nam je Gujaničić.\nMelvin kapital i još neki slični fondovi sebi su problem napravili prekomernim „šortovanjem“, a u ogroman problem su dospeli kada su korisnici društvenih mreža – odnosno pojedinačni investitori, „obični ljudi“ sa „običnim poslovima“ – krenuli u organizovani napad na velike investitorske firme.\n„Šortovati“ akcije neke kompanije, laički objašnjeno, je kladiti se na neuspeh te kompanije, odnosno pad njenih akcija. A, rečima eksperta:\n„'Šortsejl' ('short sale', prodaja akcija na prazno) je tehnika trgovanja kojom se investitori klade na pad cene akcija i to tako što ciljanu akciju ne poseduju već je pozajme od svog brokera (investicione banke) sa idejom da je kupe po nižoj ceni, potom vrate svom brokeru i time zarade na razlici u ceni. Ukoliko je ta prognoza loša, pa dođe do rasta cene akcije, investitor mora da zatvori ovu poziciju kupovinom na tržištu po višoj ceni i time pravi gubitak. Što brže raste cena akcije investitor koji ju je 'šortovao' trpi sve veće gubitke pa često žuri da zatvori poziciju dodatno gurajući cenu na tržištu (mora akciju kupiti na samoj berzi podstičući tražnju). Ovo pokrivanje 'šort' pozicije se naziva 'šort skviz' (short squeeze) jer je ulagač nateran da akcije kupi na tržištu po mnogo višoj ceni“, objašnjava naš sagovornik.\nU principu, ukoliko investitor misli da je cena neke akcije veća od onoga koliko ta akcija realno vredi – on će tu kompaniju, odnosno akciju „šortovati“.\nDa bi to uradio, prvo mora da poseduje akciju te kompanije, a to će uraditi tako što će od nekoga pozajmiti istu za malu transakcionu naknadu.\nU tom slučaju investitoru njegov broker pozajmljuje akciju od nekog drugog klijenta (ili bilo koga ko nije investitor), a investitor momentalno prodaje tu akciju i uzima profit.\nInvestitor pozajmljuje akciju koja vredi pet dolara (i za to plaća naknadu koja u krajnjoj računici ne naosi štetu).\nInvestitor prodaje tu akciju i zarađuje pet dolara, ali i dalje mora da vrati pozajmicu.\nInvestitor čeka da akcija, kao što je očekivao, padne na, na primer, tri dolara.\nInvestitor kupuje akciju te firme za tri dolara i vraća je svom brokeru, koji mu je prethodno pozajmio, te nešto što je prodao za pet dolara sada plaća za tri dolara, plus naknadu za pojamljivanje.\n„Osnovni cilj legalnosti ove strategije jeste povećanje efikasnosti tržišta (jer se povećavaju efikasnost cena, likvidnost i korporativno upravljanje na tržištu), ali često se zabranjuje u uslovima velike panike na berzama, jer se tada se mnogo brže obaraju cene koje inače padaju“.\n„GejmStop“ je, naime, bio „šortovan“ za 140 odsto. Dakle, više od 100 odsto akcija te kompanije bilo na meti investitora koje nije bilo briga koga će propast te kompanije ostaviti bez posla.\nU ovom trenutku teksta se verovatno pitate kako je moguće da više od 100 odsto neke kompanije bude „šortovano“?\nNadležni organi njujorške berze jesu zabranili mogućnost toga da neka kompanija bude „šortovana“ preko 100 odsto. Tačnije, zabranili su da neko „šortuje“ kompaniju akcijama koja čak nije ni pozajmio, kako ne bi došlo upravo do trenutne situacije.\nPera dolazi kod svog brokera i kaže mu da želi da pozajmi, odnosno „šortuje“ neku kompaniju.\nBroker, koji je od Žike prethodno dobio dozvolu da pozami njegove akcije za naknadu, uzima Žikine akcije te kompanije i pozajmljuje ih Peri, koji ih momentalno prodaje kako bi otpočeo proces „šortovanja“.\nU priču tada dolazi Mika, koji želi da kupi akcije te kompanije i to i čini. On kupuje akcije koje je Pera prodao, ali ne zna da su te akcije prvobitno pozajmljene od Žike.\nUkoliko Mika odluči da on nekome pozajmi svoje akcije te kompanije, to može i da uradi.\nŽivki je palo na pamet da „šortuje“ akcije te kompanije, pa ih ona putem svog brokera pozajmljuje od Mike.\nI tako su iste akcije neke firme „šortovane“ dva puta.\nSituacija sa akcijama „GejmStopa“ je došla do te mere da veliki broj investitora sa društvene mreže Redit više ni ne želi da proda svoje akcije – što je jedini način da se zaradi.\nNa berzi nema pravde\nZbog načina na koji su ugrožene kompanije sa Volstrita pokušale da se odbrane, pojedinačni investitori su rešili da se drže zajedno i da time što neće prodati svoje akcije pokušaju da dodatno podignu cenu akcija „GejmStopa“ – čime bi dodatno naškodili kompanijama koje i dalje nisu izašle iz svojih „šort“ pozicija.\n„Teško je u ekonomiji i na berzi baratati terminima pravde, osećanja... Prilikom investiranja postoji samo element rizika koji investitor preuzima i potencijalnog prinosa koji se želi ostvariti. 'Šortovanje' je jedna od rizičnijih investicionih odluka i u skladu sa tim je skopčana sa potencijalno velikom zaradom. S druge strane, potencijalni gubici su takođe veoma veliki i mogu umnogome nadmašiti uložena sredstva (za razliku od klasične kupovine akcija gde možete izgubiti samo onoliko koliko ste uložili)“, priča nam Gujaničić.\nNašeg sagovornika smo pitali i da li ovo znači kraj za neke od hedž-fondova?\n„Ne treba isključiti scenario da će neki od hedž-fondova koji je ekstremno izložen doći u situaciju bankrota, ali je malo verovatno da će se to većini fondova desiti. Na kraju krajeva, ti fondovi su u velikom broju slučajeva dobro zaradili na 'šortovanju' pa će nakon ovih gubitaka biti mnogo oprezniji. Verujem da će mnogo više gubitnika biti na strani pojedinačnih investitora koji će pokupovati akcije na vrhu piramide i godinama potom trpeti gubitke“.\nTokom prethodnih nekoliko nedelja u američkim medijima se moglo pročitati da je to što rade manji investitori na društvenim mrežama nelegalno.\nSa druge strane je stizao odgovor da to nije istina, a i da jeste – to je samo kopija onoga na čemu se godinama bogate velikani sa Volstrita.\n„Nije nelegalno preko društvenih mreža pozivati na kupovinu akcija, štaviše, to rade i razni analitičari dajući preporuke kroz svoje analize (često su iza skriveni drugi interesi, u oba slučaja). Ali takođe nije nelegalno ni 'šortovanje'. Dakle, ovde se radi o jednoj velikoj bici, s tim što su novi investitori (organizovani putem Redita) doneli veliku inovaciju i to će svakako imati izvesne posledica na način funkcionisanja Volstrita“, objasnio je Gujaničić.\nSvoju ulogu u borbi pojedinačnih investitora i hedž-fondova imali su i mediji.\n„Teško je govoriti o medijima kao jednom licu, svakako ima onih koji ovaj događaj prenose na jedan ili drugi način. Bitno je da postoji sloboda izražavanja i da mogu da se čuju obe strane u ovom sukobu“.\nGujaničić veruje da će neizbežna biti reakcija SEC-a (Securities and Exchange Commission), američkog organa nadležnog za kontrolu i zaštitu tržišta.\n„Ovi događaji će svakako dovesti do strože regulacije 'šortovanja' i možda još nekih aspekata trgovanja vezanih za trgovačke platforme, ali svakako neće doći do nekih fundamentalnih promena u pravilima berzanskog poslovanja“.\nI dok pojedinačni investitori već slave pobedu, mnogi su svesni dela ove sage koji će se desiti kada krene masovna prodaja.\nCena je porasla i verovatno će dodatnto skočiti, jer se akcije „GejmStopa“ i dalje kupuju, ali, što je još bitnije – ne prodaju.\nWent to trade some games into @gamestop today pic.twitter.com/ocgMguDpB3\n— Alex Jebailey (@Jebailey) January 30, 2021\nVelikom delu naroda više nije ni toliko bitno da zaradi, već da pokuša da natera Melvin kapital i ostale velikane sa Volstrita, koji su duboko u „šort“ pozicijama, na astronomske gubitke.\nTo se jedino može desiti tako što će cena akcija toliko porasti da će Volstrit morati da plaća nenormalno velike sume novca kako bi pozajmljene akcije kupio i vratio onima od kojih ih je pozajmio da bi „šortovao“.\nDakle, Volstrit nema realne gubitke dok akcije koje je pozajmio ne dođu na naplatu. A, kada dođu, što je veća njihova cena u poređenju sa onom koja je bila prilikom pozajmljivanja, to su njihovi gubici veći.\nVelikani sa Volstrita su već u nekoliko navrata pokušali da naglo obore vrednost akcija „GejmStopa“, čime bi uplašili određen deo vlasnika akcija i pokrenuli masovnu prodaju i ojačali svoje pozicije.\nMeđutim, investitori su se, putem Redita i ostalih društvenih mreža, dobro organizovali, pa je cena „GejmStopa“ i dalje preko 300 dolara po „komadu“.\nS obzirom da je cena jedne akcije bila oko četiri dolara pre oko šest meseci, jasno je koliki finansijski plus će ostvariti oni koji su kupili i po nekoliko desetina hiljada akcija.\nAkcenat je, ipak, na „će zaraditi“, pošto realne zarade nema dok ne dođe do prodaje. A tu će neko morati da izvuče deblji kraj.\nIgra samo za one koji rizikuju\nUkoliko dođe do masovne prodaje, objašnjava naš sagovornik, mnogi će ostati ne samo bez zarade, već i bez ogromne količine uloženog novca.\nMnogi pojedinačni investitori su krenuli putem protagoniste ove priče i uložili životnu ušteđevinu u „GejmStop“, baš kao i on koji je u veoma ranoj fazi ove akcije uložio oko 50.000 dolara – svoju životnu ušteđevinu.\nKada bi se masovna prodaja desila, oni koji ne bi momentalno reagovali ne bi ni stigli da prodaju svoje pozicije pre nego što cena akcija padne ispod cene po kojoj su ih kupili.\nA na velika ulaganja takav pad može da ima fatalne posledice.\n„Mislim da će najdeblji kraj izvući pojedinci koji će zbog manjka iskustva uleteti u ovaj posao na vrhu piramide i neće ni imati priliku da se izvuku. Taj scenario je prilično izvestan jer je jasno da ovakav rast akcija ne može dugo trajati, a njihova vrednost će splasnuti istom ako ne i većom brzinom kako je porasla“, objašnjava Gujaničić, koga smo pitali da li bi čitaocima Sputnjika preporučio da se upuste u kupovinu akcija „GejmStopa“.\n„Stoga, ovo su priče za pojedince sa izraženom sklonošću ka riziku i ja ih lično ne preporučujem jer je nemoguće predvideti koliko dugo bi ovaj rast mogao da potraje (a pad će se desiti onog momenta kada organizatori napada prodaju svoje uloge)“, zaključio je Gujaničić razgovor za Sputnjik.\n► Amerikanci isprobavaju socijalizam: Poznata kompanija potpuno u vlasništvu radnika\n► Legendarni investitor: Berzama preti jedan od najvećih lomova u istoriji\n► Nastavljen haos na berzi: Padaju akcije društvenih mreža\nmilijarderi, Nenad Gujaničić, Redit, berzanski kolaps, berza, Njujorška berza


Naredna vlada isplatiće osam miliona eura IRF-u | Standard\nNaredna vlada Crne Gore imaće zadatak da od 1. januara 2025. godine iz budžeta deset godina zaredom izdvaja po 800.000 eura kako bi isplatila Investiciono-razvojnom fondu (IRF) udio u Regionalnom vodovodu Crnogorsko primorje (RVCP).\nTo je odlučeno na posljednjoj sjednici, pošto je aktulena Vlada donijela zaključak da odriješi tuđu kesu kako bi riješila zaostali problem iz 2018. godine.\nNakon što je Skupština 2008. godine usvojila odluku o osnivanju Javnog preduzeća RVCP, sredstva su obezbijeđena iz Fonda za razvoj (FRZ) Republike Crne Gore i, kasnije, IRF-a (kao nasljednika Fonda za razvoj).\nPrvo su iz budžeta FRZ obezbijeđena 5,4 miliona eura nedostajućih sredstava za početak rada RVCP. Dvije godine kasnije, IRF je sa dva miliona eura uradio dokapitalizaciju ove kompanije.\n“Udio IRF-a dodatno je uvećan raspodjelom dobiti RVCP iz 2008. i 2009. godine za 532.957 eura, pa ukupan udio iznosi 7.932.957 eura”, navodi se u Vladinom dokumentu.\nZakonom o vodosnabdijevanju Crnogorskog primorja iz 2016, definisano je da RVCP od javnog preduzeća postane društvo s ograničenom odgovornošću, što je i učinjeno 10. novembra naredne godine. Novoosnovana kompanija registrovana je kao društvo u vlasništvu Vlade, sa nenovčanim ulogom od 64.101.495 eura. U aprilu 2018. godine tadašnja vlada je donijela odluku da se konačno riješi udio IRF-a u RVCP, ali je sve ostalo na tome.\n“Kako navedeni problem još nije riješen, Ministarstvo finansija i socijalnog staranja predlaže da se sa IRF zaključi ugovor o prenosu novčanih sredstava kojim se utvrđuje obaveza Vlade, odnosno ministarstva, da tom fondu isplati 7.932.957 eura u deset jednakih godišnjih tranši, počev od 1. januara 2025. godine”, navodi se u zaključku ove tačke dnevnog reda Vlade.\nPosjećamo, aktuelna 42. Vlada Crne Gore odraz je volje birača od 30. avgusta 2020, a izabrana je na sjednici Skupštine 4. decembra takođe prošle godine, tako da njen mandat zasigurno presstaje prije nego što bude isplaćena prva tranša ovog ugovora.


pink.rs | EKSKLUZIVNO ZA PINK! Vučić pozvao građane na severu KiM da izađu sutra na izbore i pokažu i koliko vole svoju Srbiju\nEKSKLUZIVNO ZA PINK! Vučić pozvao građane na severu KiM da izađu sutra na izbore i pokažu i koliko vole svoju Srbiju\nPredsednik Srbije Aleksandar Srbije u ekskluzivnoj izjavi za Pink pozvao je građane na severu Kosova da izađu sutra na izbore za gradonačelnike četiri opštine.\n- Da izađu sutra na izbore, da glasaju po svojoj savesti, u četiri severno kosovske opštine - Zvečanu, Leposaviću, Zubin Potoku i Kosovskoj Mitrovici. Da im ne bude teško, da ne ostanu kod kuće, da izađu i da pokažu i koliko vole svoju Srbiju i da pokažu da će da se bore za svoju budućnost. To je moja molba za njih - rekao je Vučić.\nPrema njegovim rečima, otvaranje Koridora 10 je podstrek i našem narodu na Kosovu.\n- Ovo treba da bude jedan dobar signal i simbol i za njih - rekao je Vučić.\n- Mislim da svi ljudi iz nekoliko apsekata mogu da razumeju zašto je ovo važno. Srbija je pokazala da je na dobrom putu, da može da gradi najrazvijenije infrastrukturne objekete kakvi postoje u najrazujevnijim zemljama Evrope, Italija, Švajcarska, Nemačka, Francuska da možemo da se poredimo sa njima, da imamo čak i bolje puteve. Pokazali smo da brinemo o jednom od najnerazvijenih delova Srbije - istakao je Vučić.\nKako je dodao, država hoće da tu dođu investitori, da ljudi rade, da budu bogatiji.\n- Vladičin Han je danas grad koji se užurbano razvija, a nekada je to bila dolina gladi - napomenuo je Vučić i podsetio da je u taj došao i "Teklas" te da ljudi imaju veća očekivanja i da tamo sada radi 500, a radiće 1.000 ljudi.\nPrema njegovim rečima, za nas je važno što su na otvaranje došli amabasadori svih zemalja i oni razumeju koliko je ovo važno za nas.\n- Od Salzburga do Soluna imate završen Koridor 10. Veoma je dugačka deonica kroz Srbiju sa istočnim krakom je 860 kilometara - naveo je Vučić.\nKako je dodao, ovo je važno i za naše samopouzdanje, veru u budućnost i poziv ljudima da ostanu u Srbiji.\n- Moja deca i unuci će moći da kažu: "moj tata, moj deda je učestvovao u ovome!" Šta ćete više od toga? Kada verujete u svoj rad pobeđujete one koji dobacuju i pokušavaju da vas spreče u tome! - istakao je Vučić.\nOn je naveo i da za 48 godina ništa nije urađeno na južnom kraku autoputa, koji je sada završen.\nKaže i da sve treba svesti na racionalan nivo i reći da je u taj deo Koridora uloženo i mnogo novca, više od 400 miliona evra. Napomenuo je da su prethodne vlasti kupovale izbore, išle u javni dug, bankrotstvo, a da nije urađeno ništa.\n- Mi danas imamo novca, nema za bacanje, ali višak trošimo na nove puteve, subvencvije za zapošljavanje, investitore... da ljudi mogu da razmisljaju o buducnosti, da se povećavaju plate - istakao je predsednik Srbije.\nUpitan šta će poručiti građanima, rekao je da je to novi koncept delovanja u budućnosti, čije su ključne tačke - posao, putevi, povezivanje u regionu.\n- Ne moram da se u svemu slažem sa Zaevom, ali da se ne čeka na granici. Ako su u Evropi bili pametni, i napravili teritoriju bez granica, uzimajucvhi našu radnu snagu, možemo i mi da se povezemo između sebe, da stvaramo profit između sebe, smanjujemom operativne troškove... Ako bude razumevanja u regionu, uz činjenicu da postoji zamor u Evropi, rast će biti brži - zaključio je predsednik.\nOdržavaju se IZBORI ZA GRADONAČELNIKE četiri opštine na severu Kosova\nIZBORI ZA GRADONAČELNIKE ČETIRI OPŠTINE NA KiM: Zatvorena birališta\nKandidati Srpske liste za gradonačelnike četiri srpske opštine na severu KiM pod rednim brojem 62!


SO BUJANOVAC: Adnan Salihu umesto Jonuza - Bujanovačke\nPočetna NASLOVNA SO BUJANOVAC: Adnan Salihu umesto Jonuza\nSO BUJANOVAC: Adnan Salihu umesto Jonuza\nBUJANOVAC, 4. februar 2018. (foto: psc FB)- Predsednik opštine Šaip Kamberi objavio je na zvaničnom opštinskom FB profilu sliku sa sastanka sa predstavnicima Pokreta za demokratski progres (PDP), uz komentar da se razgovaralo o nasledniku preminulog Jonuza Musliju na mestu šefa lokalnog parlamenta.\nSa Kamberijem je razgovarao lekar Adnan Salihu, odbornik PDP, koji je i ranije obavljao dužnost prvog opštinskog parlamentarca, tako da postoje realni izgledi da Salihi, koji je sada odbornik, nasledi Muslijua.\nSalihu je ovakvu mogućnost potvrdio za portal na albanskom Titulli.com.\nMusliju, koji je preminuo 18. januara, bio je osnivač i predsednik PDP.\nVladajuću većinu u lokalnom parlamentu, osim PDP, čine Kamberijeva PDD, grupa građana oko Stojanče Arsića, Srpska lista i jedan romski odbornik.\nTAGadnan salihu Jonuz Musliju Šaip Kamberi so bujanovac\nPrevious PostŠAH: Sretenjski turnir "BUJANOVAC OPEN" 18. februara Next PostLU GOLUB: Hajka na vuka i lovačka zabava